open-index/open-wikipedia-markdown huggingface dataset:
বান্ধোন (চলচ্চিত্ৰ)

**বান্ধোন** () ২৬ অক্টোবৰ ২০১২ তাৰিখে মুক্তি লাভ কৰা অসমীয়া ভাষাত নিৰ্মিত এখন চলচ্চিত্ৰ। বোলছবিখনৰ প্ৰযোজনা অসম ৰাজ্যিক চলচ্চিত্ৰ নিগম (বিত্ত আৰু উন্নয়ন) আৰু পৰিচালক জাহ্নু বৰুৱা।

## কাহিনী
বান্ধোন চলচ্চিত্ৰখনৰ কাহিনীৰ ভিত্তি বৰ্তমানৰ সন্ত্ৰাসজৰ্জৰ পৰিস্থিতি। ইয়াত মূল চৰিত্ৰ এহাল সৰল বৃদ্ধ দম্পতি দণ্ডেশ্বৰ আৰু কৱনী (Hkawni)। তেওঁলোকে বৰপুত্ৰৰ খবৰ ল’বলৈ মুম্বাই অভিমুখে যাত্ৰা কৰিছিল, কাৰণ তেওঁলোকৰ পৰিয়ালৰ একমাত্ৰ জীৱিত সন্তান ২৬/১১/২০০৮ৰ মুম্বাই আক্ৰমণৰ ঘটনাৰ পাছৰে পৰা নিখোজ অৱস্থাত আছিল। বৃদ্ধ দম্পতিহালে পাছত অনুভৱ কৰে যে তেওঁলোকে বৰ্তমানৰ সন্ত্ৰাস জৰ্জৰিত পৰিস্থিতি সম্পৰ্কে সম্পূৰ্ণ অনভিজ্ঞ।

## নিৰ্মাণ
চলচ্চিত্ৰখনৰ মহুৰত গুৱাহাটীৰ পাঞ্জাবাৰীত অৱস্থিত অসম ৰাজ্যিক চলচ্চিত্ৰ নিগম (বিত্ত আৰু উন্নয়ন)ৰ  জোনাকী কম্পেক্সত অনুষ্ঠিত ১১ ডিচেম্বৰ ২০১১ তাৰিখে হৈছিল।

### চিত্ৰগ্ৰহণ
২০১২ চনৰ ২ জানুৱাৰীৰপৰা অসম আৰু মুম্বাইৰ বিভিন্ন স্থানত চলচ্চিত্ৰখনৰ চিত্ৰগ্ৰহণ আৰম্ভ হৈছিল।

### কলা-কুশলী
*চিত্ৰনাট্য আৰু কাহিনী: জাহ্নু বৰুৱা
*সংলাপ: হিউ এন বৰুৱা
*সংগীত ব্যৱস্থাপনা: ধ্ৰুৱজ্যোতি ফুকন
*চিত্ৰগ্ৰহণ: সুমন দুৱৰা
*সম্পাদনা: চেৰাঘ তোড়ীৱালা
*কাৰ্যবাহী প্ৰযোজক: ববিতা শৰ্মা আৰু নাজৰিন আহমেদ।

## অভিনয়ত

*যতীন বৰা (যতীন)
*জেৰিফা ৱাহিদ (ৰঞ্জনা)
*বিষ্ণু খাৰঘৰীয়া (দণ্ডেশ্বৰ)
*বীণা পটংগীয়া (শাওনী)
*অৱতোষ ভূঞা 
*অংশুমান ভূঞা 
*দীনেশ দাস 
*ৰীতা বৰুৱা দাস 
*কুন্দন ভূঞা 
*সিদ্ধাৰ্থ শৰ্মা 
*স্মিতা বৰা 
*ৰাজকুমাৰ ঠাকুৰ 
*অৰূপ বৰবৰা

## সংগীত
চলচ্চিত্ৰখনত পাৰ্শ্বৱৰ্তী সংগীতৰ বাদে অন্যান্য কোনো গান নাই। পাৰ্শ্বৱৰ্তী সংগীত পৰিচালনা কৰিছে ধ্ৰুৱজ্যোতি ফুকনে।

## মুক্তি
অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম প্ৰযোজিত বান্ধোন অসমৰ মুঠ ২৬ টা চিত্ৰগৃত মুক্তি পায়। 

## সন্মান তথা স্বীকৃতি
বান্ধোন চলচ্চিত্ৰখন ২০১২ বৰ্ষৰ ভাৰতৰ আন্তৰাষ্ট্ৰীয় চলচ্চিত্ৰ মহোৎসৱৰ ইণ্ডিয়ান পেনোৰামাৰ উদ্বোধনী চলচ্চিত্ৰ হিচাপে প্ৰদৰ্শিত হয়। মুম্বাইত অনুষ্ঠিত 'মুম্বাই চলচ্চিত্ৰ মহোৎসৱ'ৰ (১৮-২৫ অক্টোবৰ, ২০১২) 'স্বৰ্ণালী ভাৰত ২০১২' (India Gold 2012) শিতানত প্ৰদৰ্শিত হয়। চলচ্চিত্ৰখনৰ প্ৰিমিয়াৰো একেটা অনুষ্ঠানতে কৰা হয়।

বোলছবিখনে ২০১২ চনৰ বেংগালুৰু চলচ্চিত্ৰ মহোৎসৱৰ শ্ৰেষ্ঠ বোলছবিৰ বঁটা অৰ্জন কৰে।

২০১৩ চনৰ মাৰ্চত ঘোষিত ৬০ সংখ্যক ৰাষ্ট্ৰীয় চলচ্চিত্ৰ বঁটাত এই বোলছবিখনে 'শ্ৰেষ্ঠ অসমীয়া ভাষাৰ বোলছবি' সন্মান লাভ কৰে। তাৰ লগতে এই ছবিৰ বাবে বিষ্ণু খাৰঘৰীয়াই 'বিচাৰকমণ্ডলীৰ বিশেষ উল্লেখ'ৰ প্ৰমাণপত্ৰ লাভ কৰে।

## তথ্য সংগ্ৰহ

## বাহ্যিক সংযোগ
* 

 

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:জাহ্নু বৰুৱা পৰিচালিত চলচ্চিত্ৰ
হলিচৰণ নাৰ্জাৰী

thumb|হলিচৰণ নাৰ্জাৰী
**হলিচৰণ নাৰ্জাৰী** (; জন্ম: ১০ মে', ১৯৯৪) এজন অসমীয়া ফুটবল খেলুৱৈ। তেওঁ ভাৰতৰ ক্লাব ফুটবলৰ সৰ্বোচ্চ পেছাদাৰী প্ৰতিযোগিতা ইণ্ডিয়ান ছুপাৰ লীগত বেংগালুৰু এফ চিৰ হৈ ফৰৱাৰ্ড স্থানত খেলে।

## খেলুৱৈ জীৱন
### যুৱ কেৰিয়াৰ
নাৰ্জাৰীয়ে প্ৰথমে অসমৰ কোকৰাঝাৰৰ নিজৰ গাঁৱত ফুটবল খেলা আৰম্ভ কৰে। প্ৰথমে তেওঁ নিজৰ বিদ্যালয়ৰ হৈ খেলিবলৈ লয়। স্কুল লীগত ভাল প্ৰদৰ্শন আবঢ়োওৱাৰ পাছত তেওঁ সমীপৱৰ্তী ভাৰতীয় ক্ৰীড়া প্ৰাধিকৰণ (SAI)ৰ ছাত্ৰাবাসত নিজৰ দক্ষতা প্ৰদৰ্শনৰ সুযোগ পায়। তাৰ পাছতে তেওঁ মাহিলপুৰত অনুষ্ঠিত ১৬-অনূৰ্ধ্ব ৰাষ্ট্ৰীয় প্ৰতিযোগিতাত অসমৰ হৈ খেলাৰ সুযোগ পায়। এই প্ৰতিযোগিতাৰ প্ৰদৰ্শনৰ ওপৰত ভিতই কৰি তেওঁ ভাৰতীয় ১৬-অনূৰ্ধ্ব ফুটবল দলৰ শিবিৰলৈ আমন্ত্ৰিত হয় আৰু ইয়াৰপৰাই তেওঁ ভাৰতীয় ১৯-অনূৰ্ধ্ব ফুটবল দলত সুযোগ পায়।

### পাইলান এৰ'জ
হলিচৰণ নাৰ্জাৰীয়ে ২০১০-২০১১ আই-লীগ চিজনৰ আগতে পাইলান এৰ'জ (তেতিয়াৰ *AIFF XI*) দলত যোগদান কৰে। ২০১১ চনৰ ১৫ মে'ত সেইবাৰৰ বিজয়ী খিতাপ অৰ্জন কৰা চালগাওকাৰ দলৰ বিৰুদ্ধে বিকল্প খেলুৱৈ হিচাপে তেওঁৰ পেছাদাৰী অভিষেক হয়। সেই খেলতে তেওঁ পেচাদাৰী স্তৰত জীৱনৰ প্ৰথম গ'ল দিয়ে। খেলখনত চালগাওকাৰ ৩-১ গ'লত জয়ী হয়। ২০১১-২০১২ চিজনত প্ৰশিক্ষক সুখবিন্দৰ সিং আৰু সুজিত চক্ৰৱৰ্তীয়ে নাৰ্জাৰীক বেছিকৈ খেলাৰ সুযোগ দিয়া নাছিল। সেই চিজনত তেওঁ মাত্ৰ সাতখন আই-লীগ খেলত ভাগ ল'বলৈ পাইছিল আৰু ভাৰতীয় ফেডাৰেচন কাপ ২০১১তো অংশগ্ৰহণ কৰিবলৈ পোৱা নাছিল। ২০১২-২০১৩ চিজনত পাইলান এৰ'জৰ প্ৰথমখন খেলত নাৰ্জাৰীয়ে দিল্লী ইউনাইটেড দলৰ বিৰুদ্ধে গ'ল দিয়ে আৰু ডুৰাণ্ড কাপৰ সেই খেলখন পাইলান এৰ'জে ২-২ গ'লত ড্ৰ ৰাখিবলৈ সক্ষম হয়।

### ডেম্পো
২০১৩ চনৰ ২৬ অক্টোবৰ তাৰিখে আন তিনিজন খেলুৱৈৰ সৈতে ঋণত(on loan) ডেম্পো দলৰ সৈতে চুক্তিবদ্ধ হয়।
২০১৩ চনৰ ১ নৱেম্বৰ তাৰিখে আই-লীগত মোহন বাগানৰ বিৰুদ্ধে ডুলেৰ ষ্টেডিয়ামত তেওঁ ডেম্পোৰ হৈ প্ৰথম খেলে। তেওঁ খেলৰ ৫৫ মিনিটত ছাবষ্টিটিউট খেলুৱৈ হিচাপে খেলপথাৰত প্ৰৱেশ কৰে আৰু খেলখন গ'লশূন্যভাৱে অমীমাংসিত হৈ ৰয়।

### ইণ্ডিয়ান ছুপাৰ লীগ
২০১৪ চনত প্ৰাৰম্ভিক বৰ্ষৰ ইণ্ডিয়ান ছুপাৰ লীগত তেওঁ গোৱা দলৰ হৈ অংশ লয়। ১৫ অক্টোবৰ তাৰিখে নিজৰ দলৰ হৈ প্ৰথমখন খেলত চেন্নাইয়িন এফ চি দলৰ বিৰুদ্ধে উন্নত খেল প্ৰদৰ্শন কৰি শ্ৰেষ্ঠ উদীয়মান ফুটবলাৰৰ সন্মান অৰ্জন কৰে। ২০১৫ চনত তেওঁ নৰ্থ ইষ্ট ইউনাইটেড এফ চিৰ সৈতে চুক্তিবদ্ধ হয়। ২০১৮ চনৰ পৰা ২০২০ চনলৈ তেখেতে কেৰালা ব্লাষ্টাৰ্ছৰ হৈ, ২০১৯ চনত চেন্নাইয়িন এফ চিৰ হৈ আৰু ২০২০ চনৰ পৰা ২০২৩ চনলৈ হায়দৰাবাদ এফ চিৰ হৈ খেলিছিল। ২০২৩ বৰ্ষত তেওঁ অন্যতম আগশাৰীৰ ক্লাব বেংগালুৰু এফ চিৰ হৈ চুক্তিবদ্ধ হয়।

## আন্তঃৰাষ্ট্ৰীয়
আন্তঃৰাষ্ট্ৰীয় খেলত তেওঁ আত্মপ্ৰকাশ কৰে ২০১১ চনৰ ৩১ অক্টোবৰ তাৰিখে ভাৰতীয় অনূৰ্ধ্ব-১৯ দলৰ হৈ ১৯-অনূৰ্ধ্ব টুৰ্কমেনিস্তান ফুটবল দলৰ বিৰুদ্ধে। খেলখনত ভাৰত ৩-১ গ'লৰ ব্যৱধানত জয়ী হয়। ভাৰতীয় অনূৰ্ধ্ব-২৩ দলৰ হৈ তেওঁ আত্মপ্ৰকাশ কৰে ২০১২ চনৰ ২৫ জুন তাৰিখে ইৰাক অনূৰ্ধ্ব-২৩ দলৰ বিৰুদ্ধে। খেলৰ ৩৯ মিনিটত এওঁ খেলপথাৰত প্ৰৱেশ কৰে আৰু ভাৰত ১-২ গ'লৰ ব্যৱধানত পৰাস্ত হয়। তেওঁ ভাৰতীয় ছিনিয়ৰ দলৰ হৈ ২৭ খন মেচত প্ৰতিনিধিত্ব কৰিছে।

## কেৰিয়াৰ পৰিসংখ্যা
### ক্লাব
*পৰিসংখ্যাসমূহ ১১ মে' ২০১৩ লৈকে*

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:অসমৰ ফুটবল খেলুৱৈ
শ্ৰেণী:ভাৰতৰ ফুটবল খেলুৱৈ‎
শ্ৰেণী:বড়ো জনগোষ্ঠীৰ ব্যক্তি
দাৰিয়া কোৰ্ট খেল

**দাৰিয়া কোৰ্ট খেল** বা **দাৰিয়া বান্ধা খেল**() সাধাৰণতে অসমৰ গাঁও অঞ্চলত খেলা দেখা যায়। নামনি অসম আৰু উজনি অসমত খেলৰ বিধৰ প্ৰচলন তুলনামূলকভাৱে কম দেখা যায়। ঠাই বিশেষে খেলৰ নাম আৰু নিয়মবোৰো বেলেগ বেলেগ দেখা যায়।

## খেলৰ সামগ্ৰী
খেলৰ সামগ্ৰী বিশেষ একো প্ৰয়োজন নহয়, এই খেলৰ বাবে মাত্ৰ মুকলি পথাৰ বা সমতল মাটিৰহে প্ৰয়োজন হয়। খেলৰ বাবে তলত দিয়া নক্সাৰ দৰে মাটিত ৮টা কোঠালী লাগে৷ 
এই কোঠালীকেইটা নিৰ্দিষ্ট জোখৰ হ’ব লাগে৷ ৮ ফুট দীঘল আৰু ৮ ফুট পথালিকৈ৷ মুঠ ৩২ ফুট দীঘল আৰু ১৬ ফুট বহল খেলথলীখনত ৮টা কোঠালি৷

## খেলুৱৈ সংখ্য
দাৰিয়া বান্ধা খেলত দুটা দলত খেলুৱৈসকল ভাগ হয়৷ প্ৰতিটো দলত ৫ বা ৬ জন খেলুৱৈ থাকে৷ কেতিয়াবা খেলুৱৈৰ সংখ্যা বেছি হ’লেও এই খেল খেলা হয়৷

## খেলৰ নিয়ম
thumb|right|300px|দাৰিয়া খেলৰ নক্সা
দাৰিয়া খেলৰ বাবে এখন মুকলি সমতল ঠাইত ৮ ফুটমান দীঘল আৰু বহলকৈ ৮টা কোঠালীৰে মাটিত দাগ দি লোৱা হয়। খেলুৱৈ সকলক দুটা সমান সংখ্যক দলত ভাগ কৰি লোৱা হয়। দুই দলৰ দলপতিয়ে টচ কৰি কোন দলে খেলৰ কোৰ্টত ৰখীয়া হ’ব আৰু কোন দলে কোৰ্টত প্ৰৱেশ কৰিব সেইটো নিৰূপন কৰে। যদি খেলুৱৈৰ সংখ্যা ৬জন হয় তেনেহ’লে ৩জনকৈ দুটা দলত বিভক্ত হৈ এটা নক্সাৰ বাহিৰত ৰৈ সাজু হোৱালৈ অপেক্ষা কৰিব আৰু আনটো দলৰ তিনিজনে কোৰ্টৰ বা নক্সাৰ ভিতৰত ৩টা স্থানত পহৰা দিব। ১ নম্বৰ খেলুৱৈ জনে সীমাৰ ভিতৰেৰে প্ৰথম চিন ডালৰ সোঁ আৰু বাঁও ফাললৈকে লগতে ৩নম্বৰ খেলুৱৈ জনৰ স্থালৈকে পহৰা দিব পাৰিব। ২ নং খেলুৱৈ জনে প্ৰথম কোঠালীৰ দ্বিতীয় চিনডালেৰে সোঁ আৰু বাঁওফাললৈকে পহৰা দিব পাৰিব। আৰু ৩ নম্বৰ খেলুৱৈ জনে নিজৰ সোঁ আৰু বাঁওফালে সীমাৰ ভিতৰত দ্বিতীয় কোঠালীৰ তৃতীয় চিনডালেৰে পহৰা দিব পাৰিব। কিন্তু পহৰাদাৰি খেলুৱৈসকলে বহি বা চাপৰি বা আঁঠু ভাঙি কোনো খেলুৱৈক হাতেৰে চুব নোৱাৰিব। এতিয়া এই তিনি স্থানত তিনি জন খেলুৱৈ সাজু হোৱাৰ পাছত বিপৰীত দলৰ তিনিজনৰ এজন এজনকৈ যিকোনো প্ৰকাৰে ১নং খেলুৱৈজনে হাতেৰে তেওঁক চুব নোৱাৰাকৈ ১নং খেলুৱৈ জনৰ সোঁ অথবা বাঁওফালে প্ৰৱেশ কৰিবলৈ চেষ্টা কৰিব। তেনেকৈ দ্বিতীয় জনেও কোৰ্টত প্ৰৱেশ কৰিবলৈ চেষ্টা কৰিব। ইজনে সিজনক বাগি দি যিকোনো এজন প্ৰথম কোঠালীত প্ৰৱেশ কৰিব পাৰিলেই তেওঁ এটা নিদিষ্ট স্থান ৰৈ থাকিব যাতে তেওঁক ১নং বা ২নং পহৰাদাৰি কোনো এজন খেলুৱৈয়ে হাতেৰে চুব নোৱাৰে আৰু তেওঁলোকৰ শৰীৰ যাতে খেলৰ নক্সাৰ বাহিৰ হৈ নাযায়। এনেকৈ পাছৰ জনেও প্ৰৱেশ কৰিব, এতিয়া এটা এটাকৈ দ্বিতীয় কোঠালীত প্ৰৱেশ কৰিবলৈ চেষ্টা কৰি থাকিব। এনেকৈ যিজন ১নং খেলুৱৈজনৰ সোঁহাতে প্ৰথম কোঠাত প্ৰৱেশ কৰিছিল তেওঁ সেই সোঁফালৰ কোঠালীবোৰ এটা এটাকৈ পাৰ হৈ যদিহে একেবাৰে বাহিৰ ওলাবলৈ সক্ষম হয়, তেনেহ’লে প্ৰথমে তেওঁ কেঁচা হৈ পৰিল বুলি কোৱা হয়, তেনেকৈ দ্বিতীয়জনো কেঁচা হ’বলৈ চেষ্টা কৰিব। এতিয়া কেঁচা হৈ পৰাৰ পাছত তেওঁ বাঁওফালৰ কোঠালীবোৰ এটা এটাকৈ ৰখীয়া খেলুৱৈয়ে চুব নোৱাৰাকৈ পাৰ হ’বলৈ চেষ্টা কৰিব, এনেকৈ যদি তেওঁ আটাইকেইটা কোঠালী পাৰ হৈ যাব পাৰে তেনেহ’লে তেওঁক পকা হৈ পৰিল বুলি কোৱা হয়। এইদৰে সোঁফালে সোমাই বাওঁফালহৈ পকা হৈ যোৱাৰ সময়চোৱাত যদি পহৰাদাৰি কোনো খেলুৱৈয়ে কোনোৱা এজনক হাতেৰে বেগেত মেলি চুব পাৰে নাইবা পকা কেঁচা এটা বাকচত লগ হৈ যায় তেনেহ’লে তেওঁৰ কাৰণেই গোটেই দলটো বাহিৰহৈ যাব লাগিব। এতিয়া পহৰাদাৰিৰ দলটোৱে খেল কোৰ্টত সোমাব আৰু হাৰা দলটোৱে পহৰাদাৰিৰ কাম কৰিব। ঠাই বিশেষে খেলৰ নিয়ম সাল-সালনি হ’ব পাৰে।

## তথ্য সূত্ৰ

শ্ৰেণী:অসমৰ খেল-ধেমালি
শুৱালকুছি

**শুৱালকুছি** () অসমৰ কামৰূপ জিলাৰ অন্তৰ্গত এখন লোকপিয়ল নগৰ। ই গুৱাহাটীৰ পৰা প্ৰায় ৩৫ কিলোমিটাৰ দূৰত ব্ৰহ্মপুত্ৰ নদীৰ উত্তৰপাৰে অৱস্থিত। শুৱালকুছিত অসংখ্য হাতেবোৱা কাপোৰৰ উদ্যোগ থকা বাবে ইয়াক "অসমৰ মানচেষ্টাৰ" (Manchester of Assam) বুলি কোৱা হয়। কামৰূপ জিলাৰ এই খণ্ডটোৰ মাটিকালি প্ৰায় ৯০ বৰ্গকিলোমিটাৰ।

### '''ইতিহাস:'''
প্ৰাক্-আহোম যুগৰ পৰাই বিখ্যাত শুৱালকুছিৰ ইতিহাস সম্পৰ্কে আহোম বুৰঞ্জীত কিছু ঐতিহাসিক তথ্য পোৱা যায়। চাওফা ছ্যুচেংফা (১৬০৩-১৬৪১) ওৰফে প্ৰতাপ সিংহৰ দিনত বৰবৰুৱা বিষয়বাব খোৱা মোমাই তামুলী বৰবৰুৱাই যিসমূহ উল্লেখযোগ্য কাম কৰিছিল তাৰ ভিতৰত শুৱালকুছিত তাঁতী কিছুমানক স্থাপন কৰা কাৰ্য্য উল্লেখযোগ্য। হৰকান্ত বৰুৱা সদৰামিনৰ *আসাম বুৰঞ্জী*ত এই সম্পৰ্কে উল্লেখ আছে যে, "ও কামৰূপতো দক্ষিণপাৰৰ পৰা আৰু আন ঠাইৰো তাঁতীসকলক নি শুৱালকুছিত পাতিলে।" এই সম্পৰ্কে ৰক্তিম ৰঞ্জন শইকীয়াই তেওঁৰ প্ৰাক্-ঔপনিৱেশিক অসমৰ অৰ্থনৈতিক ইতিহাস নামৰ গ্ৰন্থখনত লিখিছে যে, "ইয়াৰ পৰা নামনি অসমক লৈ মোমাই তামুলীৰ পৃথক অৰ্থনৈতিক পৰিকল্পনা থকাৰ কথা অনুমান কৰিব পাৰি। কিন্তু কিছুদিনৰ পাছত কামৰূপ পুনৰ মোগলে দখল কৰাত বোধ হয় এই জল্পনা-কল্পনাৰ ওৰ পৰিছিল।" মনকৰিবলগীয়া কথা যে, চাওফা ছ্যুপাতফা ওৰফে গদাধৰ সিংহ(১৬৮১-১৬৯৬)ৰ আগলৈকে সময়ে-সময়ে গুৱাহাটী খণ্ড মোগলৰ অধীনলৈ গৈছিল। মোগলৰ অধীনতো এই শুৱালকুছিয়ে বাণিজ্যিক বিকাশৰ সুবিধা পাইছিল। ইয়াৰ পাছতে আহোম ৰজা গদাধৰ সিংহই ইটাখুলি ৰণত মোগলক শেষ বাৰৰ বাবে পৰাস্ত কৰাৰ পাছত পুনৰ আহোমৰ অধীনত শুৱালকুছিয়ে বাণিজ্যিক কেন্দ্ৰ ৰূপে প্ৰসিদ্ধি লাভ কৰে। অষ্টাদশ শতিকাৰ মাজভাগত অসমলৈ অহা Jean Baptiste Chevalier নামৰ ভ্ৰমনকাৰীজনে তেওঁৰ গ্ৰন্থত সেই সময়ত শুৱালকুছিয়ে পাট কাপোৰৰ বাবে প্ৰসিদ্ধি লাভ কৰাৰ কথা উল্লেখ কৰি থৈ গৈছে।

## ৰেচম কেন্দ্ৰ
thumb|250px|শুৱালকুছিৰ নাওখেলৰ এটা দৃশ্য
শুৱালকুছি অসমৰ প্ৰধান ৰেচম কেন্দ্ৰ। ইয়াত তৈয়াৰ হোৱা মুগা, এৰী আৰু পাটৰ কাপোৰ বিখ্যাত। এইবোৰ কাপোৰেৰে তৈয়াৰ কৰা মেখেলা চাদৰ আৰু গামোচাৰ অসমৰ বাদেও ভাৰতৰ আন ঠাইতো চাহিদা আছে।

১১শ শতিকাত পাল ৰাজবংশৰ ৰজা ধৰ্মপালে ২৬টা বোৱনী পৰিয়ালক তাঁতীকুছিৰ পৰা শুৱালকুছিলৈ লৈ আহিছিল। ১৭শ শতিকাত মোগলক পৰাস্ত কৰি শানসকলে শুৱালকুছি দখল কৰাৰ পিছত ইয়াত বয়নশিল্প গঢ় লৈ উঠিবলৈ ধৰে। ১৯৩০ চনমানলৈকে কেৱল তাঁতী জনগোষ্ঠীৰ মাজত সীমাবদ্ধ এই শিল্প লাহে লাহে আনবোৰ জনগোষ্ঠীৰ লোকেও গ্ৰহণ কৰিবলৈ ধৰে।

## ভৌগোলিক তথ্য
শুৱালকুছি  স্থানাংকত অৱস্থিত। ঠাইখনৰ গড় উচ্চতা । 

## জনগাঁথনি
২০০১ চনৰ ভাৰতৰ লোকপিয়লমতে শুৱালকুছিৰ জনসংখ্যা ১৪,১২৯জন। পুৰুষ আৰু মহিলা দুয়োৰে হাৰ ৫০% । লোকসকলৰ গড় স্বাক্ষৰতাৰ হাৰ ৮২% যিটো ভাৰতৰ ৰাষ্ট্ৰীয় গড় ৫৯.৫%তকৈ বেছি। পুৰুষৰ স্বাক্ষৰতাৰ হাৰ ৮৮% আৰু মহিলাৰ ৭৬% । শুৱালকুছিৰ জনসংখ্যাৰ ৬%ৰ বয়স ছয়বছৰতকৈ কম। 

## বনাঞ্চল
শুৱালকুছিৰ ওচৰত শুৱালকুছি বনাঞ্চল অৱস্থিত। কেটেলা পহু, সুগৰী পহু, শহা পহু, শিহু, ৰিচাছ বান্দৰ আদিৰ লগতে ইয়াত স্থানীয় আৰু পৰিভ্ৰমী চৰাই পোৱা যায়।

## তথ্যসূত্ৰ

## বহিঃসংযোগ

*শুৱালকুছিৰ আনুষ্ঠানিক ৱেবছাইট 
*শুৱালকুছি 

শ্ৰেণী:অসমৰ গাঁও
শ্ৰেণী:কামৰূপ জিলা
২০১২ চন

**২০১২** খ্ৰীষ্টাব্দ ৰোমান সংখ্যাৰ  এটা অধিবৰ্ষ। ইয়াৰ প্ৰথম দিনটো আছিল দেওঁবাৰ। গ্ৰেগৰিয়ান পঞ্জিকা অনুসৰি এইটো ২০১২তম বৰ্ষৰ সাধাৰণ যোগ তথা এনো ডোমিনি আৰু ২১শ শতাব্দীৰ ১২তম বৰ্ষ।

এই বৰ্ষটো এলান ট্যুৰিং বছৰ হিচাপে নামাঙ্কিত কৰা হৈছে। ২০১২ বৰ্ষটোৰ বাবে বিভিন্ন সভ্যতা (মায়া, ইনকা) আৰু মানুহে (নষ্ট্ৰাদমাছ) ভবিষ্যৎবাণী কৰিছে।
## পূৰ্বঘোষিত তথা নিৰ্ধাৰিত ঘটনাৱলী

### জানুৱাৰী
*১৩ - ২২ জানুৱাৰী – অষ্ট্ৰিয়াৰ ইনচব্ৰাকত প্ৰথম শীতকালীন যুৱ অলিম্পিক অনুষ্ঠিত হয়।
*২০ জানুৱাৰি -- ইটা জেমছৰ মৃত্যু, তেওঁ আমাৰিকান গায়ক। (জন্ম ১৯৩৮)
*২৩ জানুৱাৰী – ইৰান-ইউৰোপ ইউনিয়নৰ সম্পৰ্ক অৱনতি।

### ফেব্ৰুৱাৰী
*৬ ফেব্ৰুৱাৰী – যুক্তৰাজ্য আৰু কমনৱেলথত ৰাণী এলিজাবেথৰ ৰাজত্বৰ ৬০ তম বাৰ্ষিকী উপলক্ষে সোনালী জয়ন্তী পালন।
*১৫ ফেব্ৰুৱাৰী – কামায়াগুা হণ্ডাজৰ এখন কাৰাগাৰত জুই লগাৰ বাবে ৩৬০ জন লোকৰ মৃত্যু ঘটে।

### মাৰ্চ
*১৩ মাৰ্চ – প্ৰথম প্ৰকাশৰ ২৪৪ বছৰৰ পিছত এনচাইক্ল’পেডিয়া ব্ৰিটেনিকাৰ ছপা সংস্কৰণ বন্ধ কৰে।
*২২ মাৰ্চ – যদি ইউৰোপীয়ান কাউঞ্চিলে বৰ্তমান স্বতাধিকাৰ আইন সম্প্ৰসাৰণৰ সপক্ষে মতদান নকৰে তেতিয়া দা ব্ৰেৰ্টলিৰ প্ৰথম “এলবাম প্লীজ প্লীজ মি” ৰ স্বতাধিকাৰ ম্যাদ শেষ হ'ব।

### এপ্ৰিল
*৭ এপ্ৰিল -- আমেৰিকান সাংবাদিক মাইক ৱালেঞ্চ ৰ মৃত্যু। (জন্ম ১৯১৮)
*১৭ এপ্ৰিল – ৫০ বছৰ পিছত ৰিপাব্লিক অফ কোৰিয়াৰ পৰা আমেৰিকা যুক্তৰাষ্ট্ৰই যুদ্ধকালীন সামৰীক নিয়ন্ত্ৰণ প্ৰত্যাহাৰ কৰিব তথা সংযুক্ত সেৱা কমাণ্ড ভংগ কৰিব।

### মে'
*২০ মে – দেওবাৰ, বলয়গ্ৰহ সূৰ্য্যগ্ৰহণ।
*১২ মে'ৰ পৰা ১২ আগষ্ট ২০১২লৈ ৱৰ্ল্ড এক্সপ' অনুস্থিত হৈছিল যুছু, দক্ষিন কোৰিয়াত।

### জুন
*৫-৬ জুন – শতাব্দীৰ দ্বিতীয় তথা অন্তিম শুক্ৰ গ্ৰহৰ সূৰ্য্য প্ৰদক্ষিণ।

### জুলাই
*১৮-২১ জুলাই – ২০১২ বিশ্ব ৰ'য়িং চেম্পিয়নশ্বিপ, প্লভদিভত অনুস্থিত হয়।

*২৭ জুলাই – ২০১২ গ্ৰীষ্মকালীন অলিম্পিক লণ্ডনত আৰম্ভ হয়।

### আগষ্ট
*১২ আগষ্ট – দেওবাৰ, লণ্ডন গ্ৰীষ্মকালীন অলিম্পিকৰ সমাপ্তি ঘটে।
*২৫ আগষ্ট -- নীল_আৰ্মষ্ট্ৰংৰ মৃত্যু (১৯৩০ চনত জন্ম)
*২৯ আগষ্ট – ২০১২ গ্ৰীষ্মকালীন পাৰাঅলিম্পিকৰ আৰম্ভ হয়।

### ছেপ্তেম্বৰ
*১ ছেপ্তেম্বৰ -- আমেৰিকা যুক্তৰাষ্ট্ৰৰ গীতিকাৰ হল ডেভিডৰ মৃত্যু হয়। (জন্ম ১৯২১)

### অক্টোবৰ

### নৱেম্বৰ
*৬ নৱেম্ভৰ – আমেৰিকা যুক্তৰাষ্ট্ৰৰ ৰাষ্ট্ৰপতি আৰু হাউছ অফ ৰিপ্ৰেজেন্টেচনৰ নিৰ্বাচন।
*১৩ নৱেম্বৰ – পূৰ্ণ গ্ৰাস সূৰ্য্যগ্ৰহণ (অষ্ট্ৰেলিয়া আৰু দক্ষিণ প্ৰিফিক্সত দেখা পোৱা যাব)।
*২৮ নৱেম্বৰ – আংশিক চন্দ্ৰগ্ৰহণ।

### ডিচেম্বৰ
*২১ ডিচেম্বৰ – ১১:১১ UTC উত্তৰ গোলাৰ্ধত মকৰ ক্ৰান্তি আৰু দক্ষিন গোলাৰ্ধত কৰ্কট ক্ৰান্তি হ'বগৈ। 
*৩১ ডিচেম্বৰ – কয়'ট' প্ৰটোকলৰ ম্যাদ শেষ হ'ব।

## ধৰ্মীয় ছুটিৰ দিন
*৭ জানুৱাৰী – জুলিয়ান পঞ্জিকা মতে বৰদিন।
*১ ফ্ৰেব্ৰুৱাৰী – ইমবল্ক. এটা ক্ৰছ কোৱাৰ্টাৰ দিন।
*৮ মাৰ্চ – হোলি (ফাকুৱা)
*২০ মাৰ্চ – মহা বিষুৱ
*১ এপ্ৰিল – ৰাম নৱমী
*৬ এপ্ৰিল – হনুমান জয়ন্তী
*২ আগষ্ট – ৰাখী বন্ধন
*১০ আগষ্ট – জন্মাষ্টমী
*২৪ অক্টোবৰ – বিজয়া দশমী
*১৩ নৱেম্বৰ – দেৱালী
*২৫ ডিচেম্বৰ – বৰদিন

## তথ্যসংগ্ৰহ

শ্ৰেণী:বৰ্ষ
শ্ৰেণী:২০১২
৬ ছেপ্টেম্বৰ

## ঘটনাৱলী
* ১৫৫২ - ভিক্টোৰিয়া জাহাজ বা নাও ভিক্টোৰিয়াই প্ৰথমখন জাহাজ হিচাপে সমুদ্ৰ পথৰে গোটেই পৃথিৱী পৰিভ্ৰমণ কৰি স্পেইনলৈ উভতি আহে। এই যাত্ৰা মেগেলানে ১৫১৯ চনৰ ১০ আগষ্টত আৰম্ভ কৰিছিল। 
* ১৯৩৯ - দ্বিতীয় বিশ্বযুদ্ধ: দক্ষিণ আফ্ৰিকাই জাৰ্মানিৰ বিৰুদ্ধে যুদ্ধ ঘোষনা কৰিছিল। 
* ১৯৪৮ - জুলিয়ানা নেডাৰলেণ্ডৰ ৰাণী হৈছিল। 
* ১৯৫২ - কানাডাৰ প্ৰথম টেলিভিছন  মণ্ট্ৰিয়েলত মুকলি কৰা হয়। 
* ১৯৬৮ - ছুইজাৰলেণ্ড স্বাধীন হয়। 
* ১৯৯০ - *[[প্ৰচাৰ ভাৰতী আইন - ১৯৯০]]*ক (ইংৰাজী: The Prasar Bharati Act, 1990), সংসদত সন্মতি দিয়া হয়। 
* ১৯৯১ - চোভিয়েট ইউনিয়নে বাল্টিক ৰাজ্য, এষ্ট'নিয়া, লাটভিয়া আৰু লিথুৱানিয়াৰ স্বাধীনতা স্বীকাৰ কৰে।

## জন্ম
* ১৬২০ - ইছাবেলা লিয়নাৰ্দ, ইটালীয়ান সুৰকাৰ। ( মৃত্যু ১৭০৪)
* ১৭৩২ - জহান উইলকে, ছুইদিচ প্ৰকৃতি বিজ্ঞানী। (মৃত্যু ১৭৯৬)
* ১৭৬৬ - জন ডেল্টন, ইংৰাজ পদাৰ্থ, ৰসায়ন আৰু জলবায়ু বিজ্ঞানী, আণৱিক সূত্ৰ আৰু ডেল্টন সূত্ৰ বা আংশিক চাপৰ সূত্ৰৰ আৱিষ্কাৰক। (মৃত্যু: ২৭ জুলাই, ১৮৪৪)
* ১৮৬০ - জেন আডামছ, শান্তীৰ ন'বেল বিজয়ী (১৯৩১) আমেৰিকান সমাজকৰ্মী। (মৃত্য়ু: ২১ মে', ১৯৩৫)
* ১৮৮৯ - শৰৎ চন্দ্ৰ বসু, স্বাধীনতা সংগ্ৰামী। (মৃত্য়ু ২০ ফেব্ৰুৱাৰী, ১৯৫০)
* ১৯০৮ - এন্থনি ৱেগনাৰ, অস্ত্ৰৰ ইংৰাজী অধিকাৰি। (মৃত্যু ১৯৯৫)
* ১৯১১ - হেৰি ডানিং, আমেৰিকান বেছবল খেলুৱৈ। (মৃত্যু ২০০৪)
* ১৯১৭ - জৰ্জ মান, ইংৰাজ ক্ৰিকেটাৰ। (মৃত্যু ২০০১)
* ১৯২৪ - জন মৰ্লচাৰ, আমেৰিকান ৰাজনীতিবিদ। (মৃত্যু ১৯২৪)
* ১৯২৮ - ছিদ ৱাটকিনচ্, ইংৰাজী নিউৰ'চাৰ্জেন। (মৃত্যু ২০১২)
* ১৯২৯ - যশ জহাৰ, ভাৰতীয় বোলছবি প্ৰযোজক আৰু ধৰ্মা প্ৰডাকচনৰ প্ৰতিষ্ঠাতা। (মৃত্যু ২০০৫)
* ১৯৪৩ - মহানন্দ মজিন্দাৰ বৰুৱা, অসমৰ কণ্ঠশিল্পী।
* ১৯৪৫ - গ' নাগায়, জাপানীজ লেখক আৰু অঙ্কনশিল্পী। 
* ১৯৬৩ - পেট নেভিন, স্কটিছ ফুটবলাৰ।

## মৃত্যু
* ১৯৫৬ - লি জাং চ'ব, কোৰিয়ান পেইণ্টাৰ বা চিত্ৰকৰ। (জন্ম ১৯১৬)
* ১৯৭২ - ওস্তাদ আলাউদ্দিন খান, ভাৰতীয় শাস্ত্ৰীয় সংগীত শিল্পী। (জন্ম ১৮৬২)
* ১৯৯৮ - আকিৰা কুৰোছাৱা, জপানীজ বোলছবি নিৰ্মাতা। (জন্ম: ২৩ মাৰ্চ, ১৯১০)
* ১৯৯৭ - পি এইচ নিউবে, ইংৰাজী লেখক। (জন্ম ১৯১৮)
* ২০০৫ - মেজৰ ধন সিং থাপা, পৰমবীৰ চক্ৰ বিজেতা সৈনিক। (জন্ম: ১০ এপ্ৰিল, ১৯২৮)
* ২০০৮ - অনিতা পেজ, আমেৰিকান অভিনেত্ৰী। (জন্ম ১৯১০)
* ২০১২ - আৰ্ট মডেল, আমেৰিকান ব্যৱসায়ী। (জন্ম ১৯২৫)
* ২০১৯ - ৰবাৰ্ট মুগাবে, জিম্বাবুৱেৰ প্ৰাক্তন ৰাষ্টপতি আৰু বিপ্লৱী নেতা। (জন্ম: ২১ ফেব্ৰুৱাৰী, ১৯২৪)

## দিৱস
* স্বাধীনতা দিৱস (ছুইজাৰলেণ্ড)।
* ৰাষ্ট্ৰীয় পুষ্টি সপ্তাহ, ষষ্ঠ দিন। (১ ছেপ্টেম্বৰ - ৭ ছেপ্টেম্বৰ)

## বাহ্যিক সংযোগ
* BBC: On This Day 
* The New York Times On this day|month=09|day=06
* On This Day in Canada 

শ্ৰেণী:ইংৰাজী বৰ্ষপঞ্জীৰ দিন
শ্ৰেণী:ছেপ্টেম্বৰ

## তথ্য সূত্ৰ
সা ৰে গা মা পা ২০১২

হোণ্ডা-সা ৰে গা মা পা ২০১২ () হৈছে সা ৰে গা মা পা চেলেঞ্জৰ পঞ্চম কিস্তি, যিটো আৰম্ভ হৈছিল ২০১২ চনৰ ছেপ্তেম্বৰ ২৯ তাৰিখে জি টিভিত  । এইটো ছিৰিজত এংকৰ হৈছিল বিখ্যাত গায়ক যাবেদ আলি আৰু নিৰ্বাচন পৰ্বত হোস্ট কৰিছিল জয় ভনুছালি। বিচাৰক হিচাপে আছিল ৰাহুল ৰাম, শংকৰ মহাদেৱন, ছাজিড-ৱাজিড (ছাজিড আলি ৱাজিড আলি)। অডিচন ৰাউণ্ডৰ পৰা সৰ্বমুঠ ১০০ জন প্ৰতিযোগীক নিৰ্বাচন কৰি মেগা প্ৰতিযোগিতালৈ ১৫ জন নিৰ্বাচন কৰিছিল।

## শীৰ্ষ ১৫ জন
*পদ্মনাভ বৰদলৈ (গুৱাহাটী)
*কোনাল পাণ্ডিত (মুম্বাই)
*বিশ্বজীত বৰৱানকাৰ (মুম্বাই)
*আৰ্চ মাহমোদ (মুম্বাই)
*সুভৰিমা ভাদুৰি (মুম্বাই)
*জাছপ্ৰিত শৰ্মা (পঞ্জাব)
*ছেহনাজ আখটাৰ (পঞ্জাব)
*আৰ্ছপ্ৰিত কওৰ (পঞ্জাব)
*মহমদ অসমন (ৰাজস্থান)
*ৰেনু নগৰ (ৰাজস্থান)
*যশৰাজ যোশি (পুনে)
*পাৰুল মিশ্বা (গুৰখপুৰ)
*মাধুৰি দে (কলিকতা)
*মুনময়ী ত্ৰিৰুধকাৰ (গুৱা)
*হিমাংশু শৰ্মা

## তথ্য সংগ্ৰহ

## বাহ্যিক সংযোগ
* অফিচিয়েল ৱেবচাইট
* সা ৰে গা মা পা ফেচবুক পেজ
* সা ৰে গে মা পা টুইটাৰ পেজ

শ্ৰেণী:হিন্দী ভাষাৰ দূৰদৰ্শন ধাৰাবাহিক
জাতিংগা

**জাতিংগা** () হৈছে অসমৰ ডিমা হাছাও জিলাৰ অন্তৰ্গত এখন গাঁও। গুৱাহাটীৰ পশ্চিমে প্ৰায় ৩৩০&nbsp;কিঃমিঃ দূৰত জাতিংগা অৱস্থিত। এই ঠাই টুকুৰা পক্ষীৰ আত্মহত্যাৰ কেন্দ্ৰ ৰূপে জনাজাত।

প্ৰকৃততে ইয়াত পক্ষীসমূহে আত্মহত্যা নকৰে। পক্ষীসমূহক স্থানীয় লোকসকলেহে হত্যা কৰে। এই গাঁৱত প্ৰায় ২,৫০০ খাচী জনগোষ্ঠীৰ লোক আৰু কিছু সংখ্যক ডিমাছা লোকে বাস কৰে।

## পক্ষীসমূহৰ ৰহস্যজনক মৃত্যু
মৌচুমী ঋতুৰ শেষভাগত, বিশেষকৈ অমাৱস্যা আৰু কুঁৱলীৰে ঢকা ৰাতি ৬বজাৰ পৰা ৯:৩০ বজাৰ ভিতৰত এই ঘটনা হয়। গাঁওবাসীসকলে পক্ষীসমূহক পথভ্ৰষ্ট কৰি পোহৰৰ উৎসলৈ আকৰ্ষিত কৰে। তেওঁলোকে বাঁহৰ খুঁটা ব্যৱহাৰ কৰি পক্ষীসমূহ হত্যা কৰে। এই প্ৰাকৃতিক ঘটনাটোৰ বিষয়ে স্থানীয় জনগোষ্ঠীৰ লোকসকলে ভাৱিছিল যে, আকাশৰ পৰা উৰি আহি আত্মাসমূহে তেওঁলোকৰ মাজত আতংক সৃষ্টি কৰিবৰ বাবে আহে। এই ঘটনাটোত Tiger Bittern, Black Bittern, Little Egret, Pond Heron, Indian Pitta আৰু Kingfisher প্ৰজাতিৰ পক্ষীৰ ক্ষতি হয়।

১৯৬০ দশকত প্ৰসিদ্ধ প্ৰকৃতিবিদ স্বৰ্গীয় E. P. Gee-এ এই ঘটনাটো সমগ্ৰ বিশ্বৰ আগত প্ৰকাশ কৰে। তেওঁ প্ৰসিদ্ধ ornithologist স্বৰ্গীয় ছলিম আলি ৰ লগত জাতিংগা ভ্ৰমণ কৰে।

## বৰ্তমান
ৰাষ্ট্ৰনেতা (ইংৰাজী:Statesman)ৰ মতে, আচলতে পক্ষীসমূহ পোহৰৰ উৎসলৈ আকৰ্ষিত হয় আৰু মাটিত নমাৰ সময়ত গাঁৱবাসীয়ে ইহঁতক হত্যা কৰে। ভাৰতৰ বিভিন্ন বন্যপ্ৰাণী সংৰক্ষণৰ লগত জড়িত গোটসমূহে পক্ষীসমূহৰ হত্যা ৰোধ কৰিবৰ বাবে অশিক্ষিত গাঁৱবাসী সকলক সচেতন কৰিবৰ বাবে বিভিন্ন প্ৰচেষ্টা হাতত লৈছে। ইয়াৰ পিছত, জাতিংগাত পক্ষীসমূহৰ হত্যা প্ৰায় ৪০% হ্ৰাস পায়।

## লগতে চাওক
*অসমৰ পৰ্যটনস্থলসমূহৰ তালিকা
*কাজিৰঙা ৰাষ্ট্ৰীয় উদ্যান
*ডিমা হাছাও জিলা

## তথ্য সংগ্ৰহ

শ্ৰেণী:ডিমা হাছাও জিলা
শ্ৰেণী:অসমৰ গাঁও
নলবাৰী মহাবিদ্যালয়

**নলবাৰী মহাবিদ্যালয়** () অসমৰ নলবাৰী চহৰৰ পৰা এক কিঃমিঃ দূৰত জাপাৰকুছি গাঁৱত অৱস্থিত  অৱস্থিত এক শৈক্ষিক প্ৰতিষ্ঠান। এই মহাবিদ্যালয়খন প্ৰতিষ্ঠা হৈছিল ১৯৪৫ চনত। ইয়াৰ প্ৰতিস্থাপক অধ্যক্ষ আছিল ত্ৰৈলোক্য নাথ গোস্বামী। বৰ্তমান গুৱাহাটী বিশ্ববিদ্যালয়ৰ অন্তৰ্গত এই মহাবিদ্যালয়খন ৰাষ্ট্ৰীয় মূল্যাংকন আৰু প্ৰত্যাপন পৰিষদ () ৰ দ্বাৰা 'B+' শ্ৰেণীৰ মহাবিদ্যালয় হিচাপে চিহ্নিত হৈছে।

## সংক্ষিপ্ত ইতিহাস
ভাৰতে স্বাধীনতা লাভৰ দুবছৰ আগেয়ে ৪ জুলাই, ১৯৪৫ত নলবাৰী মহাবিদ্যালয় প্ৰতিস্থাপিত হয়। সেই সময়ত মঙলদৈৰ পৰা বঙাইগাঁৱলৈ ইয়েই একমাত্ৰ উচ্চ শিক্ষাৰ অনুষ্ঠান আছিল। প্ৰথমতে ই কলিকতা বিশ্ববিদ্যালয়ৰ অন্তৰ্গত আছিল যদিও ১৯৪৮ত গুৱাহাটী বিশ্ববিদ্যালয় স্থাপন হোৱাত এইখনো গুঃবিঃৰ অন্তভুক্ত হয়। ১৯৫৮ চনত এই মহাবিদ্যালয়ত বিজ্ঞান শাখা মুকলি হোৱাত ইয়াৰ ইতিহাসত এক নতুন পৃষ্ঠা সংযোজিত হয়। মাত্ৰ ২৮ জন শিক্ষাৰ্থীৰে আৰম্ভ হোৱা এই মহাবিদ্যালয় বৰ্তমান এক বৃহৎ শিক্ষানুষ্ঠান।

## সা-সুবিধাসমূহ

এই মহাবিদ্যালয়খনৰ মাটিকালি ১৬.১০ একৰ (আনুমানিক)। ইয়াত কলা আৰু বিজ্ঞান শাখাত শিক্ষাদানৰ বাবে বহুকেইটা ভৱন আছে। স্নাতক পৰ্যায়ত ইয়াত পোন্ধৰটা বিভাগে চৈধ্যটা বিষয়ক প্ৰধান বিষয় হিচাপে শিক্ষাদান কৰে। লগতে ইয়াত গুৱাহাটী বিশ্ববিদ্যালয়ৰ অধীনত অসমীয়াত স্নাতকোত্তৰ শিক্ষা লাভৰো সুবিধা আছে। এই মহাবিদ্যালয়ত থকা আন আন সা-সুবিধাসমূহ হ'ল-এটা স্থায়ী পুথিভঁৰাল, এটা ছাত্ৰাবাস, এটা ছাত্ৰীনিবাস, এখন উদ্ভিদ বিজ্ঞান বাগিচা (Botanical Garden), community information center, কম্পিউটাৰ প্ৰশিক্ষণ কেন্দ্ৰ, মহাবিদ্যালয় কেণ্টিন, এক বৃহৎ খেলপথাৰ (নলবাৰী মহাবিদ্যালয় খেলপথাৰ) আদি। তদুপৰি বৰ্তমান এক ইনড'ৰ ষ্টেডিয়াম নিৰ্মাণৰো যোঁ-জা চলি আছে।

## বিভিন্ন শাখা আৰু বিভাগসমূহ
নলবাৰী মহাবিদ্যালয়ত অসমীয়া আৰু ইংৰাজী উভয় মাধ্যমতে পাঠগ্ৰহণৰ সুবিধা আছে।

১) ***কলা শাখা***
*অ) দুবছৰীয়া উচ্চ মাধ্যমিক পাঠ্যক্ৰম
*বাধ্যতামূলক বিষয় :
**ক) ইংৰাজী
**খ) আধুনিক ভাৰতীয় ভাষা (অসমীয়া)
*ঐচ্চিক বিষয় (যিকোনো চাৰিটা):
**ক) অৰ্থনীতি
**খ) ৰাজনীতি বিজ্ঞান
**গ) ইতিহাস
**ঘ) তৰ্ক আৰু দৰ্শন
**ঙ) ঐচ্চিক অসমীয়া
**চ) গণিত
**ছ) সংস্কৃত
**জ) ভূগোল
**ঝ) পৰিসংখ্যা বিজ্ঞান
**ঞ) পৰিচয়মূলক কম্পিউটাৰ বিজ্ঞান
*আ) তিনি বছৰীয়া স্নাতক পাঠ্যক্ৰম
*বাধ্যতামূলক বিষয় :
**ক) ইংৰাজী
**খ) আধুনিক ভাৰতীয় ভাষা (অসমীয়া)
*ঐচ্চিক বিষয় (যিকোনো দুটা)
**ক) অৰ্থনীতি
**খ) ইতিহাস
**গ) ৰাজনীতি বিজ্ঞান
**ঘ) দৰ্শন
**ঙ) গণিত
**চ) সংস্কৃত
**ছ) ভূগোল
**জ) কম্পিউটাৰ
**ঝ) পৰিসংখ্যা বিজ্ঞান
**ঞ) ঐচ্চিক অসমীয়া
*প্ৰধান (Major) বিষয়:
**ক) অসমীয়া
**খ) ইংৰাজী
**গ) অৰ্থনীতি
**ঘ) ইতিহাস
**ঙ) ৰাজনীতি বিজ্ঞান
**চ) সংস্কৃত
**ছ) দৰ্শন
**জ) ভূগোল
**ঝ) গণিত
*ই) অসমীয়া আৰু ইংৰাজী বিষয়ত স্নাতকোত্তৰ পাঠ্যক্ৰম
২) ***বিজ্ঞান শাখা***
*অ) দুবছৰীয়া উচ্চ মাধ্যমিক পাঠ্যক্ৰম
*বাধ্যতামূলক বিষয় :
**ক)ইংৰাজী
**খ) অসমীয়া/বিকল্প ইংৰাজী
*ঐচ্চিক বিষয় (যিকোনো চাৰিটা):
**ক) পদাৰ্থ বিজ্ঞান
**খ) ৰসায়ন বিজ্ঞান
**গ) গণিত
**ঘ) জীৱ বিজ্ঞান
**ঙ) ভূগোল
**চ) পৰিসংখ্যা বিজ্ঞান
**ছ) তৰ্ক আৰু দৰ্শন
**জ) কম্পিউটাৰ বিজ্ঞান
*আ) তিনিবছৰীয়া স্নাতক পাঠ্যক্ৰম
*বাধ্যতামূলক বিষয় :
**ক) ইংৰাজী
*ঐচ্চিক বিষয়
**ক) পদাৰ্থ বিজ্ঞান
**খ) ৰসায়ন বিজ্ঞান
**গ) উদ্ভিদ বিজ্ঞান
**ঘ) প্ৰাণী বিজ্ঞান
**ঙ) গণিত
**চ) ভূগোল
**ছ) পৰিসংখ্যা বিজ্ঞান
**জ) অৰ্থনীতি
**ঝ) কম্পিউটাৰ বিজ্ঞান
*প্ৰধান (Major) বিষয় :
**ক) উদ্ভিদ বিজ্ঞান
**খ) পদাৰ্থ বিজ্ঞান
**গ) ৰসায়ন বিজ্ঞান
**ঘ) জীৱ বিজ্ঞান
**ঙ) ভূগোল
**চ) গণিত
**ছ) অৰ্থনীতি

## শিক্ষকবৃন্দ

## তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
শ্ৰেণী:নলবাৰী জিলা
খৰিচা

**খৰিচা** হৈছে বাঁহ গাজৰ পৰা তৈয়াৰ কৰা খাদ্য। এছিয়া মহাদেশৰ বিভিন্ন দেশৰ খাদ্যাভ্যাসত খৰিচাৰ ব্যৱহাৰ হয় আৰু ইয়াক বিভিন্ন নামেৰে জনা যায়। অসম তথা উত্তৰ-পূব ভাৰতৰ ভৈয়ামৰ জাতি-জনজাতিৰ দৰে পাহাৰীয়া জন-জনজাতিৰো এয়া উপাদেয় খাদ্য। ইয়াৰ বহুতো ঔষধিয় গুণ আছে। 

## তৈয়াৰ কৰা সামগ্ৰী

thumb|right|upright|বাঁহ গাজ
খৰিচা তৈয়াৰ কৰাৰ মুখ্য সামগ্ৰী হ’ল বাঁহ গাজ। সাধাৰণতে শাওণ বা ভাদ মাহত বাহিৰ হোৱা বাঁহগাজৰ (এই বাঁহগাজ সমূহৰ পৰা গছ হোৱাৰ সম্ভাৱনীয়তা কম থাকে) পৰা খৰিচা প্ৰস্তুত কৰা হয়। কাক, ভলুকা, কেঁকোৰা আদি বাঁহৰ খৰিচা প্ৰস্তুত কৰা হয়। কাক বাঁহৰ খৰিচা আটাইতকৈ উত্তম হয়। কোনো কোনো লোকে জাতি বাঁহৰ গাজ তিতা বুলি কয়।

## প্ৰস্তুত কৰাৰ প্ৰণালী
কুমলীয়া বাঁহ গাজৰ ওপৰৰ বাকলিবোৰ ভালদৰে গুচাই সৰু সৰুকৈ কাটি ঢেঁকী বা উৰালত খুন্দি খৰিচা কৰা হয়। আজিকালি, মিক্সিত খুন্দি বা পিহনাত পিহি খৰিচা তৈয়াৰ কৰা হয়। বাঁহ গাজৰ ওপৰৰ বাকলি ভালদৰে নুগুচালে খৰিচা তিতা হ’ব পাৰে। মিহিকৈ খুন্দা বাঁহৰ গাজ মাটিৰ কলহত ভৰাই কলপাতেৰে বান্ধি জুইশালৰ উচৰত তিনি-চাৰিদিন ৰাখিলে খৰিচা খাব পৰা হয়। কলহৰ বাদে আইনাৰ বৈয়ামত বাঁহ গাজ ভৰাই ৰ’দত দিলেও খৰিচা হয়। কোনো কোনো লোকে বাঁহ গাজত টেঙা হ’বলৈ কেইফুলামান কুঁজী থেকেৰা আৰু পানী দি ৰাখে। খৰিচাৰ গোন্ধ ওলালে তাক পকা খৰিচা বোলে। কোনো কোনোৱে কুটা বাঁহ-গাজ কলহত নথৈ হালধি সানি ৰ'দত শুকুৱাই থয়। শুকুৱাৰ পিছত গুড়ি কৰে। ইয়াক শুকান খৰিচা হা জিম খৰিচা বোলে। অৱ্শ্যে পকা-খৰিচা ৰ'দত শুকুৱালে ইয়াকো শুকান-খৰিচাই বোলে। ইয়াক শুকুৱাই ৰাখি বছৰটোলৈ ৰাখিব পাৰি। অসমীয়া সমাজত বসন্ত ওলোৱাৰ পিছত নাড়ী শীতল কৰিবলৈ শুকান খৰিচা ব্যৱহাক কৰাৰ পৰম্পৰা আছিল।

## খৰিচাৰ ব্যৱহাৰ
[thumb|right|upright|[হংকং|হংকঙৰ বজাৰত খৰিচাৰ টেমা]]
দাইল, শাক, মাছ, মাংস, কণী ইত্যাদিৰ লগত খৰিচা দি জুতিদায়ক খাদ্য প্ৰস্তুত কৰা হয়।

### ঔষধি গুণ
* বসন্ত ওলালে শুকনি হিচাপে মাগুৰ মাছৰ লগত শুকান খৰিচা দি ভাজি মান সহকাৰে বসন্ত ৰোগীজনক (আই মাননি) শুকনি দিয়াৰ পৰম্পৰা অসমীয়া সমাজত আছে।
* কদো, বৰলে কামুৰিলে খৰিচা পানী সানি দিলে উখহি নাযায় আৰু বিষো কম হয়।

## লোক সাহিত্যত খৰিচা

অসমীয়া সমাজত খৰিচাক লৈ প্ৰবচনো আছে:

## তথ্য সংগ্ৰহ

শ্ৰেণী:অসমৰ খাদ্য
বনশাক

স্বাস্থ্যৰ সুৰক্ষাৰ কাৰণে অতীজৰ পৰা অসমৰ লোক-সংস্কৃতিত বিভিন্ন প্ৰকাৰৰ ফল-মূল, শাক-পাচলি, গছ-বন আদি ব্যৱহৃত হৈ আহিছে। এই খাদ্য সামগ্ৰীবিলাক পুৰিপুষ্টি আৰু ঔষধি গুণেৰে ভৰপূৰ।

## পুৰণি কালত বন শাকৰ ব্যৱহাৰ
অতীতত অসমীয়া মানুহৰ পানীলগা জ্বৰ কাহ হ’লে শোকোতা, তিতা ভেকুৰী আদি খাইছিল, মাত ভাগিলে শুকান ভীমকলৰ বাকলি পুৰি খাৰনী উলিয়াই তাৰে ভাত ভাজি খাই মাত উলিয়াইছিল। প্ৰসূতি মাতৃক ভেদাইলতা, মানিমুনি, মাটিকাদুৰী বনজালুক আদিৰে জালুকীয়া আঞ্জা খুৱাই সবল কৰিছিল। গ্ৰহণীত কুতজ গছৰ ছালৰ ৰস খাই ভাল কৰিছিল আৰু গাঁৱলীয়া সমাজত এই গছৰ ৰস এতিয়াও খায়। ভেদবমি হ’লে খৰধৰকৈ বেলপাত পিহি তাৰ ৰস পানীত মিহলাই খুৱাইছিল। শোবে ধৰা ল’ৰা-ছোৱালীক কাউৰী মণিৰ মালা পিন্ধাই ভাল কৰিছিল। এই মণিবিলাকৰ গোন্ধটোৱেই ঔষধৰ কাম কৰিছিল। 

## কেইবিধমান বনশাকৰ নাম

*পচতীয়া
*লাই শাক
*বৰ মানিমুনি
*কাটা খুতৰা
*ভেদাই লতা
*টেঙেচি
*মাটি কাদুৰি
*দোৰোণ বন
*পদিনা
*টেঙা মৰা
*সৰু মানিমুনি
*জিলিমিলি/জিলমিল শাক

*ব্ৰাহ্মী শাক
*বাবৰি
*মছন্দৰী
*চুকা
*লফা
*মৰলীয়া
*মান ধনিয়া
*নৰসিংহ
*ৰঙা খুটৰা/হাঁহঠেঙীয়া
*ঢেঁকীয়া
*পালেং
*বেতগাঁজ

*ব্ৰাহ্মী শাক
*খুতুৰা শাক
*মালভোগ শাক
*মানিমুনি
*ৰহৰ দাইলৰ পাত
*মাটিকাদুৰী
*লাইজাবৰী
*লাচকচি শাক
*বন ধনিয়া
*কাচিদৰীয়া বন
*ছজিনা
*কেহেৰাজ
*পূৰৈ শাক

## লোক সাহিত্যত বনশাক
অসমীয়া সমাজত বনশাকৰ ওপৰত বহুতো ডাকৰ বচন, প্ৰবচন আছে। 

“ৰাতি শেহে যি জনে পিয়ে পানী,
তাৰ চিৰকাল জীৱন জানি। 
ডেৰ পৰ হ’লে খাব ভাত, 
বল শোভা আদি পাব গাত। 
ডাকে বোলে পানী শীতলী কৰি,
খালে তাৰ গাৱে পাসৰী। 
একেবাৰে উদৰত নিদিবা ভৰা,
আচোক ভাল পাব দেহক এৰা। 
কাণত কচু নাভিত তেল,
তাৰ ঘৰত কি বেজৰ মেল। ”

ইয়াৰ অৰ্থ হৈছে- ৰাতিও চেঁচাপানী খাব লাগে, পেটভৰাই ভাত খাব নালাগে। অসমীয়া সমাজৰ এটা নিয়ম আছে যে, ভাত খাই উঠি এটা জলপান খাব পৰা ভোক ৰাখি থ’ব লাগে। প্ৰবচন অনুসৰি কোৱা হয়, "কঁচু ওলাওঁতে আৰু সোমাওঁতে খাবা।" এই কচুত প্ৰচুৰ পৰিমাণে ভিটামিন ক (A) আৰু ভিটামিন গ (C) আছে। মাজে মাজে কচু খাই থাকিলে গৰল ৰোগ নহয়।

## লগতে চাওক
*অসমৰ খাদ্য
*খৰিচা

## তথ্য সংগ্ৰহ

শ্ৰেণী:অসমৰ খাদ্য
শ্ৰেণী:উদ্ভিদবিজ্ঞান সম্পৰ্কীয় তালিকা আৰু প্ৰবন্ধ
*
ন'বেল বঁটা (২০১১)

**[[ন'বেল বঁটা]]** বছৰি প্ৰদান কৰা এটা অতি সন্মানীয় পুৰস্কাৰ। স্কাণ্ডিনেভিয়ান সমিতিয়ে এই বঁটা কলা আৰু বিজ্ঞানৰ কেইটামান শাখাত আগবঢ়োৱা অতি বিশেষ অৱদানৰ বাবে প্ৰদান কৰে। ডাইনামাইটৰ আৱিষ্কাৰক ছুইডেনৰ আলফ্ৰেড ন'বেল-ৰ ইচ্ছাপত্ৰ অনুসৰি ১৮৯৫ চনত এই বঁটা স্থাপন কৰা হয়। ১৯০১ চনত প্ৰথমে এই বঁটা প্ৰদান কৰা হৈছিল। ২০১১ বৰ্ষৰ এই বঁটা লাভ কৰা ব্যক্তিসকল হ'ল: 

## তথ্য সংগ্ৰহ

## বাহ্যিক সংযোগ

*Official website of the Royal Swedish Academy of Sciences
*Official website of the Nobel Foundation
*Downloadable Database of Nobel Laureates 

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
অসমৰ ৰাজ্যিক সংৰক্ষিত স্মৃতিচিহ্নসমূহৰ তালিকা

এই তালিকাখন ভাৰতৰ ৰাজ্য অসমত অৱস্থিত ভাৰতৰ ৰাজ্যিক সংৰক্ষিত স্মৃতিচিহ্নসমূহৰ  তালিকা যিখন ভাৰতীয় পুৰাতত্ব অনুসন্ধান বিভাগে  আনুষ্ঠানিকভাৱে দাখিল কৰা আৰু ৱেবছাইটত সন্নিবিষ্ট তথ্যৰ ভিত্তিত নিৰ্মাণ কৰা হৈছে। 


|}

## তথ্য সংগ্ৰহ

শ্ৰেণী:অসম সম্পৰ্কীয় তালিকা
*
গুপ্তেশ্বৰ দেৱালয়

**গুপ্তেশ্বৰ দেৱালয়** বা **গুপ্তেশ্বৰ মন্দিৰ** () হৈছে অসমৰ শোণিতপুৰ জিলাৰ পশ্চিম প্ৰান্তত ঢেকীয়াজুলি চহৰৰ অৱস্থিত হিন্দু ধৰ্মৰ এক দেৱালয়। এই দেৱালয় শিঙৰী মন্দিৰ হিচাপেও জনা যায়, কালিকা পুৰাণটো শৃংগটক নামেৰে ইয়াৰ উল্লেখ আছে। তেজপুৰ চহৰৰ পৰা প্ৰায় ৪৫ কিলোমিটাৰ আৰু ঢেকীয়াজুলি চহৰৰ পৰা প্ৰায় ১১ কিলোমিটাৰ আতৰত ব্ৰহ্মপুত্ৰ নদীৰ পাৰত শিঙৰী পাহাৰৰ পাদদেশত এই দেৱালয় অৱস্থিত। লোকপ্ৰবাদ অনুসৰি এই মন্দিৰটো স্বয়ং বিশ্বকৰ্মা দেৱতাই নিৰ্মাণ কৰিছিল, আৰু পাছত আহোম স্বৰ্গদেউসকলে ইয়াত হাত বুলাইছিল।

## গঠন
গুপ্তেশ্বৰ দেৱালয়ৰ শিখৰত এটা পিতলৰ কলচী, এখন মুখ্য তোৰণ আছে। দেৱালয়ৰ চৌপাশ প্ৰাচীন কালৰ ইটাৰে নিৰ্মিত।

## ইতিহাস আৰু প্ৰবাদ
গুপ্তেশ্বৰ দেৱালয়ৰ নামকৰণ সংক্ৰান্তত এটা লোকশ্ৰুতি অনুসৰি দ্বাপৰ যুগত শোণিতপুৰৰ ৰজা বাণাসুৰ কাশীধামলৈ গৈ শিৱৰ আৰাধনা কৰিছিল। তেওঁ কাশীৰ পৰা আহি নিজ ৰাজ্যৰ ভিতৰত দ্বিতীয় এখন কাশীধাম স্থাপন কৰাৰ মনস্থ কৰি এতিয়াৰ লুহিতৰ পাৰত বিশ্বনাথ ঘাটত নিৰ্মাণ কাৰ্য আৰম্ভ কৰিছিল। বানাসুৰৰ এই বৃহৎঅ কাশীধাম নিৰ্মাণৰ কথা জানিব পাৰি স্বৰ্গৰ দেৱতাসকল বিস্মিত হ’ল আৰু এই পৰিকল্পনা বিফল কৰিবৰ বাবে বাণৰজাই অনা এটা শিৱলিংগ চুৰ কৰি আনি শিঙৰীৰ পাহাৰৰ গুহাত লুকুৱাই থ’লে। শিৱক এনেদৰে গুপ্ত কৰি থোৱাৰ বাবেই এই মন্দিৰ গুপ্তেশ্বৰ নামেৰে জনাজাত হ’ল।

## তথ্য সংগ্ৰহ

## বাহ্যিক সংযোগ
* চিত্ৰ সংযোগ
* Video Clip of Singari Gupteswar Temple Dhekiajuli, Sonitpur, Assam
* Gupteswar Temple at wikimapia

শ্ৰেণী:শোণিতপুৰ জিলাৰ পৰ্যটনস্থলী
শ্ৰেণী:হিন্দুধৰ্মৰ মঠ-মন্দিৰ
ন'বেল বঁটা (২০০৭)

২০০৭ বৰ্ষৰ ন'বেল বঁটা বিজয়ীৰ তালিকা:

## তথ্য সংগ্ৰহ
* "List of All Nobel Laureates 2009". Nobelprize.org. আহৰণ কৰা তাৰিখ: 29 Oct 2012

## বাহ্যিক সংযোগ

*ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
বৰ্ফি! (২০১২ চলচ্চিত্ৰ)

**বৰ্ফি!** অনুৰাগ বসু লিখিত আৰু পৰিচালিত ২০১২ চনত মুক্তি পোৱা এখন ৰোমাণ্টিক হাস্যৰসধৰ্মী চলচ্চিত্ৰ। বৰ্ফি নামৰ বোবা আৰু কলা এজন ল’ৰা আৰু তেওঁৰ দুজনী ছোৱালীৰ সৈতে সম্পৰ্কক লৈ চলচ্চিত্ৰ খনৰ কাহিনী ভাগ, ছোৱালী দুজনীৰে এজনী অ’টিজিমত আক্ৰান্ত (অ’টিষ্টিক)। চলচ্চিত্ৰ খনৰ পটভূমি কলকাতা আৰু দাৰ্জিলিং। মুখ্য অভিনেতা অভিনেত্ৰী সকল হৈছে ৰণবীৰ কাপুৰ, প্ৰিয়ংকা চোপ্ৰা আৰু ইলিয়ানা ডি'ক্ৰুজ।

ভাৰতৰ ১৩০০টা ছবি ঘৰত ২০১২ চনৰ ১৪ ছেপ্টেম্বৰত মুক্তি পোৱা ছবিখনৰ বাজেট আছিল ₹৩০ কোটি। অনুৰাগ বসুৱে পাছত ঘোষণা কৰে যে ছবি খনৰ এটা ইংৰাজী সংস্কৰণ মুক্তি দিয়াৰো তেওঁৰ পৰিকল্পনা আছে। 

ইতিমধ্যে চলচ্চিত্ৰ খনক ২০১৩ চনৰ ফেব্ৰুৱাৰীত হ’ব লগা অস্কাৰ বঁটাৰ বাবে ভাৰতৰ পৰা বিদেশী ভাষাৰ শ্ৰেষ্ঠ ছবি শাখাৰ বাবে মনোনীত কৰা হৈছে। দেশৰ ভিতৰত সৰ্বাধিক মুঠ উপাৰ্জন কৰা চলচ্চিত্ৰ তালিকাত ইতিমধ্যে বৰ্ফি! য়ে স্থান পাইছে। মুক্তিৰ তিনি সপ্তাহৰ পাছত বৰ্ফিক বক্স অফিচ ইণ্ডিয়াৰ এখন চুপাৰ হিট হিচাপে ঘোষণা কৰা হয়।

## তথ্যসূত্ৰ

## বাহ্যিক সংযোগ
* 
* Official website
* 

শ্ৰেণী:হিন্দী চলচ্চিত্ৰ
চক্ৰৱৰ্তী ৰাজাগোপালাচাৰী

**চক্ৰৱৰ্তী ৰাজাগোপালাচাৰী** (; জন্ম:১৮৭৯ – মৃত্যু:১৯৭২) ভাৰতীয় জাতীয় কংগ্ৰেছৰ এগৰাকী কৰ্ণধাৰ সদস্য আছিল। তেওঁ স্বাধীন ভাৰতৰ প্ৰথম গৱৰ্ণৰ জেনেৰেল আৰু স্বতন্ত্ৰ দলৰ অন্যতম প্ৰতিষ্ঠাপক আছিল। তেওঁ ওকালতি, ৰাজনীতি, প্ৰশাসন, সাহিত্য আদি প্ৰতিটো দিশতে ব্যুৎপত্তি আছিল। তেওঁ জাতত ব্ৰাহ্মণ পৰিয়ালৰ লোক আছিল যদিও ধৰ্মত তেওঁৰ গোড়ামি নাছিল। সকলো শ্ৰেণীৰ লোককে তেওঁ সমভাৱত চাইছিল। তেওঁৰ চৰিত্ৰৰ এক বিশেষ বৈশিষ্ট্য আছিল যে, সত্য কথা তেওঁ সদায় লুক-ঢাক নকৰাকৈ প্ৰকাশ কৰিছিল। সমস্যা যিমানেই গভীৰ নহওক, তাৰ সন্মুখীন হ’বপৰা দক্ষতা তেওঁৰ আছিল। তদুপৰি তেওঁ আছিল দূৰদৰ্শী লোক। সেয়ে এনেবোৰ গুণেৰে বিভূষিত আছিল কাৰণে লোকে তেওঁক আধুনিক চাণক্য নাম দিছিল। সৰ্বসাধাৰণে তেওঁক ৰাজাজী বা ৰাজাগোপালাচাৰী বুলিহে সম্বোধন কৰিছিল। ১০৪৮ চনৰ পৰা ১৯৫০ চনলৈ তেওঁ ভাৰতৰ গৱৰ্ণৰ জেনেৰেল আছিল, ১৯৫১ চনৰ পৰা তেওঁ ভাৰত চৰকাৰৰ গৃহমন্ত্ৰী আৰু ১৯৫২ চনৰ পৰা ১৯৫৪ চনলৈ তেওঁ আছিল তামিলনাডুৰ মুখ্যমন্ত্ৰী। ১৯৫৪ চনত ভাৰত চৰকাৰে তেওঁক ভাৰত-ৰত্ন উপাধিৰে সন্মানিত কৰিছিল৷

## জন্ম আৰু শিক্ষা
চক্ৰৱৰ্তী ৰাজাগোপালাচাৰীৰ জন্ম হয় ১৮৭৯ চনত মাদ্ৰাছ প্ৰেছিডেন্সীৰ অন্তৰ্গত তামিলনাডুৰ থোৰাপল্লী গাঁৱত। পিতাক আছিল মুন্সিফ। ৰাজাজী সৰুৰে পৰা পঢ়াত বৰ চোকা বুদ্ধিৰ আছিল। কিন্তু সৰু কালত হোৱা তেওঁৰ চকুৰ অসুখৰ বাবে, সৰু কালছোৱাত তেওঁক পঢ়া-শুনাত বৰ আমনি দিছিল। কিন্তু তেনে অসুখত ভুগিও তেওঁ পঢ়া-শুনাত সদায় সুনাম আৰ্জিছিল।

তেওঁ মাদ্ৰাজৰ চেণ্ট্ৰল হিন্দু কলেজৰ পৰা বি এ পৰীক্ষাত উত্তীৰ্ণ হৈছিল আৰু মাদ্ৰাজৰপৰাই তেওঁ আইন পৰীক্ষাতো উত্তীৰ্ণ হৈছিল। আইন পৰীক্ষাত উত্তীৰ্ণ হৈয়ে তেওঁ ওকালতিত মনোযোগ দিছিল। কম দিনৰ ভিতৰতে তেওঁ এজন ভাল উকিল হিচাপে সমাজত জনাজাত হৈছিল।

## কৰ্মজীৱন
মহামানৱ মহাত্মা গান্ধীৰ অহিংস অসহযোগৰ আহ্বান দিয়াৰ সময়তে দেশৰ শ শ লোকৰ সৈতে ৰাজাজীয়েও নিজৰ লাভবান ব্যৱসায় এৰি ভাৰতৰ স্বাধীনতা আন্দোলনত জঁপিয়াই পৰিছিল। এনেদৰে তেওঁ ১৯২০ চনৰ পৰা ভাৰতৰ জাতীয় কংগ্ৰেছৰ প্ৰতিটো আন্দোলনতে অংশ গ্ৰহণ কৰি বহুবাৰ কাৰাবৰণ কৰিছিল। ১৯৪২ চনৰ ভাৰত ত্যাগ প্ৰস্তাৱৰ সময়ত আন আন নেতাৰ লগত মনোমালিন্য ঘটি তেওঁ কংগ্ৰেছৰ পৰা ওলাই আহিছিল।
তেওঁ বিভিন্ন ৰাজহুৱা বিষয়-পদত থাকি, দেশলৈ অৰিহণা আগবঢ়াইছিল। তেওঁ জৱাহৰলাল নেহৰু চৰকাৰৰ মন্ত্ৰীসভাতো যোগদান কৰিছিল। কিছুদিনৰ কাৰণে তেওঁ পশ্চিমবংগৰ ৰাজ্যপাল হিচাপে নিযুক্ত হৈছিল। ১৯৪৮ চনৰ পৰা ১৯৫০ চনলৈ তেওঁ ভাৰতৰ প্ৰথম গৱৰ্ণৰ জেনেৰেল পদত কাৰ্য্যনিৰ্বাহ কৰিছিল। ১৯৫১ চনৰ পৰা তেওঁ ভাৰত চৰকাৰৰ *গৃহমন্ত্ৰী* আৰু ১৯৫২ চনৰ পৰা ১৯৫৪ চনলৈ তেওঁ আছিল মাদ্ৰাজ (তামিলনাডু)ৰ মুখ্যমন্ত্ৰী।

ভাষা সাহিত্যলৈও তেওঁ যথেষ্ট বৰঙণি আগবঢ়াইছে। সাহিত্য-সাধক ৰাজাজীয়ে ভালেকেইখন ইংৰাজী আৰু তামিল গ্ৰন্থ ৰচনা কৰিছিল। ৰাজাজীৰ ৰামায়ণ আৰু মহাভাৰত সমগ্ৰ ভাৰতৰে আজিও আদৰৰ বস্তু। তেওঁৰ আন দুখন জনপ্ৰিয় গ্ৰন্থ হ’ল-চক্ৰেটিছ আৰু মাৰ্ক্স আৰেলিয়চ।

## পুৰস্কাৰ প্ৰাপ্ত বঁটা
* ভাৰত-ৰত্ন বঁটা (১৯৫৪ চন)

## গ্ৰন্থ সংকলন
* চক্ৰেটিছ
* মাৰ্ক্স আৰেলিয়চ
* ৰামায়ণ
* মহাভাৰত

## মৃত্যু
চক্ৰৱৰ্তী ৰাজাগোপালাচাৰী, এই লোহ মানৱগৰাকীয় দেহাৱসান ঘটে ১৯৭২ চনত মাদ্ৰাজ (চেন্নাই) চহৰত।

## তথ্য সংগ্ৰহ

## গ্ৰন্থপঞ্জী

* 
*
*
*
*
*
*
*
* 
* 
* 
* 

## অধিক পঢ়ক
*.
* 
* 

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰত ৰত্ন বঁটা বিজয়ী
শ্ৰেণী:তামিল ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
শ্ৰেণী:ভাৰতৰ সংবিধান সভাৰ সদস্য
পদাৰ্থৰ অৱস্থা

**পদাৰ্থৰ অৱস্থা ** বুলি ক’লে সম্পূৰ্ণ সুকীয়াকৈ পদাৰ্থৰ ভিন্ন দশাৰ উপস্থিতিকে  বুজা যায়। দৈনন্দিন অভিজ্ঞতাৰ পৰা পদাৰ্থৰ : কঠিন, জুলীয়া, আৰু  গেছীয় এই  তিনিটা অৱস্থাৰ বিষয়ে জনা যায়। পদাৰ্থৰ আন অৱস্থাবোৰ যেনে প্লাজমা বৈজ্ঞানিক কাম-কাজতহে গুৰুত্বপূৰ্ণ। পদাৰ্থৰ আন আন অৱস্থাবোৰ যেনে ব’ছ-আইনষ্টাইন ঘনীভৱন, নিউট্ৰণ তৰা আৰু কোৱাৰ্ক-গ্লুৱন প্লাজমা, আদি সম্ভৱপৰ বুলি ধাৰণা কৰা হয়; কিন্তু সাধাৰণ পৰিবেশত এই অৱস্থাবোৰৰ উপস্থিতি অনুভৱ কৰা নাযায়। বেৰিয়নিক পদাৰ্থৰ সৰহখিনিয়েই উষ্ণ প্লাজমা অৱস্থাত, অতি পাতল আন্তঃনাক্ষত্ৰিক মাধ্যম আৰু অতি গধুৰ তৰা হিচাপে বিশ্ব-ব্ৰক্ষ্মাণ্ডত বিদ্যমান।

পুৰণিকালত পদাৰ্থৰ অৱস্থা ইয়াৰ বাহ্যিক আকাৰ ধৰ্মৰ ওপৰত ভিত্তি কৰি কৰা হৈছিল। কঠিন অৱস্থাটোত পদাৰ্থৰ আয়তন আৰু আকৃতি সুদৃঢ় ; জুলীয়া অৱস্থাটোত পদাৰ্থৰ আয়তন অতি সামান্যভাৱে পৰিবৰ্তনীয় আৰু ই পাত্ৰৰ আকৃতি ধাৰণ কৰে আৰু গেছীয় অৱস্থাটোত পদাৰ্থ বিয়পি গৈ পাত্ৰৰ আয়তন আৰু আকৃতি ধাৰণ কৰে।

যিকোনো পদাৰ্থৰ অৱস্থা বা *দশাৰ* পৰিবৰ্তন চাপ আৰু উষ্ণতাৰ ওপৰত নিৰ্ভৰ কৰে, আৰু এই চৰ্ত দুটাৰ বাবেহে আন এটা দশালৈ সংক্ৰমণ ঘটে। উদাহৰণ স্বৰূপে, উষ্ণতা বৃদ্ধিৰ লগে লগে কঠিন পদাৰ্থ জুলীয়া পদাৰ্থলৈ পৰিবৰ্তিত হয়।

পদাৰ্থৰ অৱস্থাক আকৌ দশাৰ পৰিবৰ্তন হিচাপে নামাকৰণ কৰিব পাৰি। এটা দশাৰ পৰিবৰ্তনে পদাৰ্থ এটাৰ আকাৰৰ পৰিবৰ্তন সূচিত কৰে আৰু ইয়াক পদাৰ্থবিধৰ ধৰ্মৰ তাত্‌ক্ষণিক পৰিবৰ্তনৰপৰা জানিব পাৰি। 

## তথ্য সংগ্ৰহ

## বাহ্যিক সংযোগ

* 2005-06-22, MIT News: MIT physicists create new form of matter Citat: "... They have become the first to create a new type of matter, a gas of atoms that shows high-temperature superfluidity."
* 2003-10-10, Science Daily: Metallic Phase For Bosons Implies New State Of Matter
* 2004-01-15, ScienceDaily: Probable Discovery Of A New, Supersolid, Phase Of Matter Citat: "...We apparently have observed, for the first time, a solid material with the characteristics of a superfluid...but because all its particles are in the identical quantum state, it remains a solid even though its component particles are continually flowing..."
* 2004-01-29, ScienceDaily: NIST/University Of Colorado Scientists Create New Form Of Matter: A Fermionic Condensate
* Short videos demonstrating of States of Matter, solids, liquids and gases by Prof. J M Murrell, University of Sussex
শ্ৰেণী:ৰসায়ন বিজ্ঞান
শ্ৰেণী:পদাৰ্থ বিজ্ঞান
*
জীয়া ভৰলী

**জীয়া ভৰলী নৈ** (পুৰণি নাম ভৰলী নৈ), ব্ৰহ্মপুত্ৰ নদীৰ এখন উল্লেখযোগ্য উপনৈ। ই অৰুণাচল প্ৰদেশৰ টাৱাং জিলাৰ *গৌৰী ছেন পৰ্বত*ৰ এটা হিমবাহৰ পৰা কামেং নৈৰ উৎপত্তি হৈছে। বৰ্তমান ই অৰুণাচল প্ৰদেশত **কামেং নৈ** আৰু অসমত **জীয়া ভৰলী** বুলি জনা যায়। জীয়া ভৰলী দীঘে প্ৰায় ২৬৪ কিঃমিঃ (১৬৪ মাইল)। এই নদীৰ উপত্যকা প্ৰায় ১১,৮৪৩ বৰ্গ কিঃমিঃ (৪,৫৭৩ মাইল) জুৰি বিয়পি আছে।

## উৎপত্তি আৰু গতিপথ
অৰুণাচল প্ৰদেশৰ টাৱাং জিলাৰ গৌৰী ছেন পৰ্বতৰ এটা হিমবাহৰ পৰা কামেং নদীৰ উৎপত্তি হৈছে। ইয়াৰ অৱস্থান হৈছে । কামেং নদীখন দক্ষিণ তিব্বতৰ ভাৰত-তিব্বত সীমান্তত উৎপত্তি হৈ অৰুণাচল প্ৰদেশৰ পশ্চিম কামেং জিলাৰ মাজেদি বৈ গৈছে। ইয়াৰ পিছত ই অসমৰ শোণিতপুৰ জিলাত প্ৰৱেশ কৰিছে। কলিয়াভোমোৰা সেতুৰ পূব দিশে তেজপুৰত ই ব্ৰহ্মপুত্ৰ নদীৰ লগত মিলি গৈছে।

## ভূগোল
কামেং নদীৰ দৈৰ্ঘ্য প্ৰায় ২৬৪ কিঃমিঃ (১৬৪ মাইল)। এই নদীৰ উপত্যকা প্ৰায় ১১,৮৪৩ বৰ্গ কিঃমিঃ (৪,৫৭৩ মাইল) জুৰি বিস্তৃত হৈ আছে।

কামেং নদীখনে অৰুণাচল প্ৰদেশৰ পূব কামেং জিলা আৰু পশ্চিম কামেং জিলাৰ সীমা নিৰ্ধাৰিত কৰিছে। ইয়াৰ উপৰিও ই দুখন বনাঞ্চলৰ মাজত সীমা নিৰ্ধাৰিত কৰিছে। নদীখনৰ পশ্চিমে ছেছা আৰু ঈগলনেষ্ট অভয়াৰণ্য আৰু পূবে পক্বে ব্ৰাঘ্য প্ৰকল্প আৰু অসমত নামেৰী ৰাষ্ট্ৰীয় উদ্যান অৱস্থিত। কামেং নদীৰ পূবে ডফলা পাহাৰ আৰু পশ্চিমে অকা পাহাৰ অৱস্থিত।

## উপনদী
ভালুকপুঙ-ব’মডিলা পথত তিপ্পি নামৰ গাঁৱত তিপ্পি নদী কামেং নদীৰ লগ হৈছে। তিপ্পি নদী *ঈগলনেষ্ট-ছেছা অভয়াৰণ্য*ৰ মাজেদি বৈ গৈছে। কামেং নদীৰ আন উপনৈ সমূহ হৈছে *টেঙা*, *বিচম*, *ডিৰাঙ ছু* ইত্যাদি।

## সংৰক্ষিত বনাঞ্চল
কামেং নদী উপত্যকাৰ দুখন মুখ্য বনাঞ্চল আছে: *[[:en:Pakke tiger reserve|পক্বে ব্ৰাঘ্য প্ৰকল্প]]* (নদীখনৰ পূবত অৱস্থিত) আৰু *[[ঈগলনেষ্ট বন্যপ্ৰাণী অভয়াৰণ্য|ছেছা আৰু ঈগলনেষ্ট অভয়াৰণ্য]]* (নদীখনৰ পশ্চিমত অৱস্থিত)।

## তথ্য সংগ্ৰহ

শ্ৰেণী:ভাৰতৰ নদী
শ্ৰেণী:অসমৰ নদী
শ্ৰেণী:অৰুণাচল প্ৰদেশ
শ্ৰেণী:ব্ৰহ্মপুত্ৰ নদীৰ উপনৈ
প্ৰস্তুতি পৰাশৰ

**প্ৰস্তুতি পৰাশৰ** () অসমীয়া চলচ্চিত্ৰ জগত, দূৰদৰ্শন আৰু ভ্ৰাম্যমাণ থিয়েটাৰৰ উল্লেখযোগ্য অভিনেত্ৰী তেওঁ অসমীয়া ভাষাৰ কেইবাখনো বোলছবিত অভিনয় কৰিছে।

২০০১-০২ বৰ্ষত প্ৰস্তুতি পৰাশৰে *[[গুণ গুণ গানে গানে]]* বোলছবিখনৰ বাবে *[[ৰাজ্যিক চলচ্চিত্ৰ বঁটা]], ২০০৪*ৰ শ্ৰেষ্ঠা অভিনেত্ৰীৰ বঁটা লাভ কৰিছিল। ২০০৮-০৯ বৰ্ষত মুনলাইট এৱাৰ্ডছৰ শ্ৰেষ্ঠ অভিনেত্ৰীৰ শিতানলৈও তেওঁ মনোনীত হৈছিল।

## জন্ম আৰু শিক্ষা
প্ৰস্তুতি পৰাশৰৰ জন্ম হয় যোৰহাটৰ মালৌ আলিত। পিতৃৰ নাম বিজয় চন্দ্ৰ শৰ্মা। তেওঁ স্কুলীয়া শিক্ষা যোৰহাট বাল্য ভৱনত গ্ৰহণ কৰিছিল। তাৰ পিছত যোৰহাটৰ জগন্নাথ বৰুৱা মহাবিদ্যালয়ৰ পৰা স্নাতক ডিগ্ৰী গ্ৰহণ কৰে।

## অভিনয় জীৱন
প্ৰায় পাঁচ বছৰ বয়সতে *বৰ্ণালী* নামৰ দূৰদৰ্শনৰ ছিৰিয়েল এখনত অভিনয় কৰি অভিনয় জীৱনৰ পাতনি মেলে। প্ৰস্তুতি পৰাশৰে অভিনয় কৰা প্ৰথম বোলছবি খনৰ নাম হৈছে মহাৰথী।

## বঁটা আৰু সন্মান
*২০০১-০২ বৰ্ষত *[[গুণ গুণ গানে গানে]]*ৰ বাবে *ৰাজ্যিক চলচ্চিত্ৰ বঁটা, ২০০৪*ৰ শ্ৰেষ্ঠা অভিনেত্ৰীৰ বঁটা লাভ কৰিছিল।
* ২০০৮-০৯ বৰ্ষৰ মুনলাইট এৱাৰ্ডছত শ্ৰেষ্ঠ অভিনেত্ৰীৰ শিতানলৈ মনোনয়ন লাভ কৰিছিল।

## চলচ্চিত্ৰপঞ্জী
### বোলছবি

### দূৰদৰ্শন
প্ৰস্তুতি পৰাশৰে দূৰদৰ্শনৰ কেইবাখনো ছিৰিয়েলটো অভিনয় কৰিছে।
*বৰ্ণালী
*নিশাৰ নায়ক
*চক্ৰবেহু
*মহানগৰ
*মেজৰ চাহাব
*জোনাকত শিহৰণ
*বিন্দাছ

### নাটক
প্ৰস্তুতি পৰাশৰে প্ৰায় ৩০-৩৫খন মান নাটকত অভিনয় কৰিছে। ইয়াৰ উপৰিও তেওঁ ভ্ৰাম্যমাণ জগতৰ এগৰাকী উল্লেখযোগ্য অভিনেত্ৰী। তেওঁ অভিনয় কৰা কেইখনমান উল্লেখযোগ্য নাটক হৈছে: *ৰূপালীম*, *[[নিমাতী কইনা]]*, *আশংকাৰ দিন ৰাতি*, *সপোনৰ বৃন্দাবন*, *অষ্টৰাগ* ইত্যাদি।

## তথ্য সংগ্ৰহ

## বাহ্যিক সংযোগ
* ৰূপালী পৰ্দাত প্ৰস্তুতি পৰাশৰৰ বিষয়ে
* প্ৰস্তুতি পৰাশৰৰ সম্পৰ্কীয় তথ্য আৰু ভিডিঅ’ আদি digplanet.com’ত

শ্ৰেণী:অসমৰ ব্যক্তি
শ্ৰেণী:অসমীয়া চলচ্চিত্ৰৰ অভিনেত্ৰী
ৰমেন বৰুৱা

**ৰমেন বৰুৱা** () অসমীয়া চলচ্চিত্ৰৰ এগৰাকী সঙ্গীত পৰিচালক আৰু কণ্ঠশিল্পী। ঊনৈশ বছৰ বয়সত তেওঁ জ্যেষ্ঠ ভাতৃ ব্ৰজেন বৰুৱাৰ সৈতে যুটীয়াভাৱে ১৯৫৯ত মুক্তি পোৱা নিপ বৰুৱা পৰিচালিত ছবি আমাৰ ঘৰত সংগীত পৰিচালনা কৰে। ১৯৬৯ত মুক্তিপ্ৰাপ্ত ব্ৰজেন বৰুৱাৰ ডক্তৰ বেজবৰুৱাত তেওঁ প্ৰথম স্বতন্ত্ৰৰূপত সংগীত পৰিচালনা কৰে। ডক্তৰ বেজবৰুৱাৰ সুৰীয়া গীতসমূহ ছবিখন ছুপাৰহিট হোৱাৰ অন্যতম কাৰণ আছিল। তেওঁ মুঠতে ২৭খন ছবিত স্বতন্ত্ৰৰূপত সংগীত পৰিচালনা কৰিছে। ইয়াৰ দুখন বাংলা ছবি। এই ছবিদুখন আছিল অসমীয়া ছবি সোণমা আৰু ককাদেউতা নাতি আৰু হাতীৰ বাংলা ৰূপান্তৰ। ৰমেন বৰুৱাই ৫খন অসমীয়া ছবিত কণ্ঠদানো কৰিছে। তেওঁ প্ৰথম কণ্ঠদান কৰা প্ৰথম ছবিখন আছিল ১৯৫৫ চনত মুক্তিপ্ৰাপ্ত নিপ বৰুৱা পৰিচালিত স্মৃতিৰ পৰশ। তেওঁ গুৱাহাটী অনাতাঁৰ কেন্দ্ৰৰ নিৰ্বাচিত কণ্ঠশিল্পী আছিল। পিছলৈ তেওঁ আকাশবাণীৰ মিউজিক কম্পোজাৰ হয়। কেশৱ মহন্ত, অজিৎ বৰুৱা, নৱকান্ত বৰুৱা, সতীশ দাস, ভূপেন ডেকা আদি বহুতো নবীন-প্ৰবীণ গীতিকাৰৰ গীতত তেওঁ সুৰ দিছে।  পিছলৈ সুপ্ৰতিষ্ঠিত হোৱা অণিমা চৌধুৰী, পাহাৰী দাস, যুথিকা চৌধুৰী, নীলিমা খাতুন, কবিতা বৰঠাকুৰ, ৰুণজুণ ফুকন আদি কণ্ঠশিল্পীক তেওঁ ছবিৰ নেপথ্য গায়িকা হোৱাৰ প্ৰথম সুযোগ দিছিল। তেওঁৰ হাইস্কুলৰ সময়ৰ পৰাই সংগীতত ৰাপ আছিল। কৈশোৰ অৱস্থাতে তেওঁ ভাৰতীয় গণনাট্য সংঘৰ সৈতে জড়িত হৈ পৰিছিল।

## চমু জীবনী
### জন্ম
ৰমেন বৰুৱাৰ জন্ম হৈছিল গুৱাহাটী লতাশিলত, ১৯৪০ চনৰ ৬ জুনত। তেওঁৰ পিতৃ চন্দ্ৰনাথ বৰুৱা আৰু মাতৃ জোনপ্ৰভা বৰুৱা। বিখ্যাত বৰুৱা পৰিয়ালৰ তেওঁ দশম পুত্ৰ সন্তান। তেওঁৰ তিনিজন ককায়েক ব্ৰজেন বৰুৱা, নিপ বৰুৱা আৰু দ্বিবন বৰুৱা পিছলৈ কম-বেছি পৰিমাণে অসমীয়া চলচ্চিত্ৰৰ সৈতে জড়িত হৈ পৰিছিল। 

### শিক্ষা
ৰমেন বৰুৱাৰ শিক্ষা জীৱনৰ আৰম্ভণি হৈছিল লতাশিল প্ৰাথমিক বিদ্যালয়ত। পিছত তেওঁ কটন কলেজিয়েট হাইস্কুলত নাম ভৰ্তি কৰে আৰু তাৰেপৰাই তেওঁ মেট্ৰিকুলেশ্বন পৰীক্ষাত উত্তীৰ্ণ হৈ কটন কলেজত ভৰ্তি হয় আৰু তাৰেপৰাই আই এ পাছ কৰে। পাছলৈ বি.বৰুৱা কলেজৰ পৰা বি.এ. পাছ কৰি তেওঁ গুৱাহাটী বিশ্ববিদ্যালয়ত নামভৰ্তি কৰে কিন্তু পৰীক্ষা অহাৰ আগে আগে কামৰ হেঁচাত পৰীক্ষা দিব নোৱাৰিলে।

## চলচ্চিত্ৰপঞ্জী

#### সংগীত পৰিচালনা

#### কণ্ঠশিল্পী

## লগতে চাওক
*অসমীয়া চলচ্চিত্ৰ
*গীত সংকলন ৱেবচাইটত ৰমেন বৰুৱাৰ দ্বাৰা পৰিচালিত গীত

## তথ্য সংগ্ৰহ


শ্ৰেণী:অসমৰ ব্যক্তি
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:অসমীয়া চলচ্চিত্ৰৰ নেপথ্য কণ্ঠশিল্পী
শ্ৰেণী:অসমৰ কণ্ঠশিল্পী
ডক্তৰ বেজবৰুৱা (চলচ্চিত্ৰ)

**ডক্তৰ বেজবৰুৱা** () ১৯৬৯ চনত মুক্তিপ্ৰাপ্ত এখন অসমীয়া চলচ্চিত্ৰ। ব্ৰজেন বৰুৱাৰ দ্বাৰা পৰিচালিত আৰু ৰংঘৰ চিনে প্ৰডাকছন্‌ছৰ বেনাৰত নিৰ্মিত এইখন প্ৰথম অসমীয়া থ্ৰিলাৰধৰ্মী চিনেমা আছিল। ব্যৱসায়িক ভাৱে ডক্তৰ বেজবৰুৱা আছিল অত্যন্ত সফল অসমীয়া কথাছবি। ডক্তৰ বেজবৰুৱাই অসমীয়া বাণিজ্যিক ধাৰাৰ ছবিৰ পাতনি মেলিছিল বুলি কোৱা হয়। পাছৰ সময়ত অসমীয়া তাৰকা অভিনেতা নিপন গোস্বামীয়ে এই ছবিত নায়কৰ চৰিত্ৰত অভিনয় কৰিছিল। আনহাতে অসমৰ এজন প্ৰসিদ্ধ কণ্ঠশিল্পী দ্বিপেন বৰুৱায়ো এই চলচ্চিত্ৰৰ জৰিয়তেই সংগীত জগতত প্ৰথম খোজ দিছিল। ১৯৭০ চনত 'ডক্তৰ বেজবৰুৱা'ই শ্ৰেষ্ঠ আঞ্চলিক ছবিৰ ৰাষ্ট্ৰীয় বঁটা লাভ কৰিছিল।

## কাহিনী সাৰাংশ

এগৰাকী অধ্যৱসায়ী ডাক্তৰে বিলাতত পঢ়া শেষ কৰি ডিব্ৰুগড়ৰ ওচৰৰে এখন ঠাইত নিজাকৈ এটা গৱেষণাগাৰ খুলি দেশৰ সেৱাত লাগিবলৈ মন কৰে। তেখেতৰ বাল্যবন্ধু চাহ বগিচাৰ মালিক ললিত দুৱৰা সপৰিয়ালে ডক্তৰ বেজবৰুৱাৰ গৱেষণাগাৰলৈ ফুৰিবলৈ আহোঁতে পুত্ৰ মতি নিৰুদ্দেশ হয়। ড॰ বেজবৰুৱাই নিজকে সেই দোষৰ ভাগী কৰি মদৰ ৰাগীতে দিন নিয়াবলৈ আৰম্ভ কৰে। এদিনাখন ৰাতি কেইজনমানে ঠগ-বদমাছে আহি ডক্তৰক বন্দী কৰি গৱেষণাগাৰ আৰু হস্পিটেলখন দখল কৰে।

বদমাছসকলৰ চৰ্দাৰ পৰমা হাজৰিকাৰ মুখ মণ্ডল ডা. বেজবৰুৱাৰ সতে মিলি যায় বাবে পৰম হাজৰিকাই ডা. বেজবৰুৱাৰ ছদ্মবেশ গ্ৰহণ কৰে, আৰু ডাক্তৰৰ পদবীত নিজকে বহুৱাই নিজৰ গৰ্হিত কামবোৰ কৰি থাকে। নিজ পুত্ৰক হেৰুৱাই ললিত দুৱৰা পত্নীয়ে মানসিক ভাৰসাম্য হেৰুৱাই পেলায় আৰু নকল ডাক্তৰক দেখুৱাবলৈ ডিব্ৰুগড়লৈ আহে। ডিব্ৰুগড়ৰপৰা উভতি আহোঁতে তেওঁলোকে গাড়ীৰ পিছফালে এটা সৰু ল'ৰা বহি অহা দেখিবলৈ পায়। ল'ৰাজনৰ হাতত প্ৰদীপ নামটো খোদাই কৰি লিখা আছিল। দুৱৰা পৰিয়ালে প্ৰদীপক তুলি লয়।

প্ৰদীপ ডাঙৰ হৈ ডিব্ৰুগড়লৈ যাওঁতে ঘটনাচক্ৰত পৰম হাজৰিকাৰ প্ৰকৃত সত্য জানিবলৈ পায়, আৰু বদমাছৰ দলটোক পৰাহুত কৰি প্ৰকৃত ডা. বেজবৰুৱাক উদ্ধাৰ কৰে। ডা. বেজবৰুৱাই নিজে আকাংক্ষাৰ পৰিণতি দেখি দুঃখিত হৈ পৰে। কিন্তু বেজবৰুৱা আৰু দুৱৰা পৰিয়ালে জানিবলৈ পায় যে প্ৰদীপেই তেওঁলোকৰ হেৰোৱা সন্তান মতি।

## কলা-কুশলী
# ব্ৰজেন বৰুৱা
# নিপন গোস্বামী
# প্ৰতিভা ঠাকুৰ
# ৰেণু শইকীয়া

## সংগীত
'ডক্তৰ বেজবৰুৱা'ৰ সংগীত পৰিচালক আছিল ৰমেন বৰুৱা। চিনেমাখনত সন্নিবিষ্ট গীতসমূহ খুব জনপ্ৰিয় হৈছিল আৰু এতিয়াও জনপ্ৰিয়। 

## সন্মান
ডক্তৰ বেজবৰুৱাই ১৯৬৯ চনৰ সপ্তদশ ৰাষ্ট্ৰীয় চলচ্চিত্ৰ বঁটাত অসমীয়া ভাষাৰ শ্ৰেষ্ঠ ছবিৰ সন্মান লাভ কৰিছিল।

## তথ্য সংগ্ৰহ

## বাহ্যিক সংযোগ
ইউটিউৱত ডক্তৰ বেজবৰুৱা

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:১৯৬০ দশকৰ অসমীয়া চলচ্চিত্ৰ
শ্ৰেণী:১৯৬৯ বৰ্ষৰ চলচ্চিত্ৰ
ৰীমা কাগতি

**ৰীমা কাগতি** (, পূৰ্বৰ নাম ৰীমা কাকতি) এগৰাকী ভাৰতীয় বোলছবি জগতৰ চলচ্চিত্ৰ পৰিচালক, অভিনেত্ৰী, কাহিনীকাৰ আৰু চিত্ৰনাট্যকাৰ। *হনিমুন ট্ৰেভেলছ্ প্ৰাইভেট্ লিমিটেড* (*Honeymoon Travels Pvt. Ltd.*) নামৰ সমালোচকৰ দ্বাৰা প্ৰশংসিত হিন্দী বোলছবিখনৰ জৰিয়তে তেওঁ প্ৰথম ছবি পৰিচালক হিচাপে পদাৰ্পন কৰিছিল। 

## ব্যক্তিগত জীৱন
ৰীমাই মুম্বাইৰ ছ'ফিয়া কলেজৰ  পৰা ইংৰাজী সাহিত্যত কলা শাখাৰ স্নাতক ডিগ্ৰী লাভ কৰিছিল। ছ'ফিয়া পলিটেকনিকত তেওঁ সামাজিক গণসংযোগ মাধ্যমৰ স্নাতকোত্তৰ শিক্ষাও গ্ৰহণ কৰিছিল। 

## কেৰিয়াৰ
ৰীমা কাগতিয়ে কেইবাগৰাকী যশস্বী পৰিচালকৰ সৈতে সহকাৰী পৰিচালক হিচাপে কাম কৰিছিল। ফাৰহান আখটাৰৰ *[[দিল চাহতা হেঁই]]*, *লক্ষ্য*; আশুতোষ গোৱাড়িকাৰৰ *লগান*; হনী ইৰাণীৰ *আৰমান* আৰু মীৰা নায়াৰৰ *[[ভেনিটী ফেয়াৰ]]* সেইবোৰৰ ভিতৰত উল্লেখযোগ্য।

প্ৰতিস্থাৰ কালৰে পৰা ৰীমা *Excel Entertainment Pvt. Ltd* নামৰ প্ৰতিস্থানটোৰ সহযোগী হিচাপে কৰ্মৰত। ৰীমাই ফাৰহান আৰ জয়া আখটাৰক তেওঁলোকৰ সকলো বোলছবি আৰু বাণিজ্যিক চিত্ৰতে আজি পৰ্য্যন্ত সহযোগিতা আগবঢ়াই আহিছে। 

ৰীমাই ২০০৬ চনৰ *হনিমুন ট্ৰেভেলছ্ প্ৰাইভেট্ লিমিটেড* নামৰ ছবিখনৰ জৰিয়তে চলচ্চিত্ৰ পৰিচালনাৰ জগতত খোজ পেলাইছিল। তেওঁৰ পৰৱৰ্ত্তী ছবি *তলাশ* এখন চাছপেঞ্চ্ ড্ৰামা আৰু এই ছবিখনত আমিৰ খান, ৰাণী মূখাৰ্জী আৰু কৰীণা কাপুৰে অভিনয় কৰিছে।

## চলচ্চিত্ৰ জীৱন
### অভিনেত্ৰী হিচাপে

### পৰিচালক

### কাহিনীকাৰ

### চিত্ৰনাট্যকাৰ

## তথ্য সংগ্ৰহ

## বাহ্যিক সংযোগ
* 
* Reema Kagti: Filmography and Profile

শ্ৰেণী:জীৱিত ব্যক্তি
শ্ৰেণী:ভাৰতৰ চলচ্চিত্ৰ পৰিচালক‎
শ্ৰেণী:হিন্দী ভাষাৰ চলচ্চিত্ৰ পৰিচালক
মঞ্চৰূপা থিয়েটাৰ

**মঞ্চৰূপা থিয়েটাৰ** ১৯৬৯ চনত প্ৰতিষ্ঠা হোৱা এটা ভ্ৰাম্যমাণ থিয়েটাৰ-ৰ দল। নটৰাজ থিয়েটাৰ প্ৰতিষ্ঠাৰ ছয় বছৰ পিছত পাঠশালা নগৰত এই নাট্যদলটি গঠিত হয়। পাঠশালাৰ নিকটৱৰ্তী মুগুৰীয়া গাঁৱত শ্ৰীহেমকান্ত তালুকদাৰৰ নেতৃত্বত এই থিয়েটাৰ দলটোৰ প্ৰতিষ্ঠা হয় মঞ্চৰূপা থিয়েটাৰেই প্ৰথমে 'টু ডাইমেনছনেল মঞ্চ' বা 'স্থিতিশীল যুৰীয়া মঞ্চ'-ৰ প্ৰচলন কৰিছিল। এই ধৰণৰ মঞ্চই বৰ্তমান ভ্ৰাম্যমাণ থিয়েটাৰত সচৰাচৰ ব্যৱহাৰ কৰা হয়। দুটা বছৰৰ নাট্য পৰিবেশনাৰ পাছত ঘাইকৈ আৰ্থিক কাৰণত নাট্যদলটো বন্ধ হৈ যায়।

## জন্ম-কাহিনী
১৯৬৯ চনত পাঠশালাত হেমকান্ত তালুকদাৰে নেতৃত্ব লৈ এটি ভ্ৰাম্যমান নাট্যদল গঠন কৰিছিল। তালুকদাৰৰ মূল অনুপ্ৰেৰণা আছিল অচ্যুত লহকৰৰ প্ৰযোজিত নটৰাজ থিয়েটাৰ। হেমকান্ত তালুকদাৰ সৰুৰে পৰাই নৃত্য-গীতৰ প্ৰতি আগ্ৰহী আছিল আৰু ভ্ৰাম্যমান নাট্যদল খোলাৰ তেওঁৰ এই পৰিকল্পনাত মানসিক আৰু আন আন দিশেৰে সহায় কৰিছিল শ্ৰী বসন্ত তালুকদাৰ, ৺কৃষ্ণ বৰুৱা, ৺কেশৱ বৰুৱা, ৺শুকোৰাম গাঁওবুঢ়া, শ্ৰীচক্ৰধৰ দাস, ৺অকণ দত্ত, ৺ভোলা দৰ্জি, শ্ৰী সুৰেন পাটগিৰী, ৺জিতেন পাল, ৺বিমল তালুকদাৰ, ৺বংশী দাস আদি লোকসকলে। মঞ্চৰূপা থিয়েটাৰৰ গঠন সম্পৰ্কত সকলো কৌশল নটৰাজ থিয়েটাৰৰ পৰাই লোৱা হৈছিল । মঞ্চৰূপা থিয়েটাৰ নাট্যদলটিক আগবঢ়াই নিবলৈ ৺শুকোৰাম গাঁওবুঢ়াই ইয়াৰ আৰ্থিক দিশটো চোৱাচিতা কৰাৰ লগতে মূলধনো বিনিয়োগ কৰিছিল।

## নাট্য পৰিক্ৰমা
### প্ৰথম বৰ্ষ
মঞ্চৰূপা থিয়েটাৰে ইয়াৰ প্ৰথম বৰ্ষত চাৰিখন নাট মঞ্চস্থ কৰে। এই নাটকসমূহ আছিল 'বিজয় বসন্ত', 'শেষ আফগান', 'শ্ৰী বৎসচিন্তা' আৰু 'কাৰবালা'। ইয়াৰে 'বিজয় বসন্ত' আৰু 'শেষ আফগান' নাটক দুখন পৰিচালনা কৰিছিল প্ৰয়াত ধৰণীধৰ গোস্বামীয়ে আৰু 'শ্ৰী বৎসচিন্তা' আৰু 'কাৰবালা' নাটক দুখন পৰিচালনা কৰিছিল মঞ্চসম্ৰাট প্ৰয়াত চন্দ্ৰ চৌধুৰীয়ে। প্ৰথম বৰ্ষৰ এই সকলোবোৰ নাটক বাংলা নাটকৰ অনুবাদহে আছিল। মঞ্চৰূপা থিয়েটাৰৰ প্ৰথম বৰ্ষৰ সংগীত পৰিচালনা কৰিছিল নন্দ বেনাৰ্জীয়ে। দুখন নৃত্য-নাটিকা 'কংস বধ' (ৰচক: সত্ৰাধিকাৰ, পৰিচালক: শ্ৰী যতীন গোস্বামী) আৰু 'ভৰত মিলন' (পৰিচালক: ৰবীন দাস)।

### দ্বিতীয় বৰ্ষ
মঞ্চৰূপা থিয়েটাৰৰ দ্বিতীয় নাট্যবৰ্ষৰ নাটকসমূহো অনুবাদ নাটকেই আছিল। এই বৰ্ষৰ নাটসমূহ আছিল 'শ্ৰী ৰামচন্দ্ৰ', 'বিজয় বসন্ত', 'কৃষ্ক সন্তান' আৰু 'হৰিশ্চন্দ্ৰ'। নাটসমূহ পৰিচালনা কৰিছিল প্ৰয়াত জীতেন পাল আৰু ধৰণীধৰ গোস্বামীয়ে। চাৰিখন নাটকৰ উপৰিও এই নাট্যবৰ্ষত চাৰিখন নৃত্য-নাটিকাও মঞ্চস্থ কৰা হৈছিল। এইসমূহ আছিল-'সাৱিত্ৰী-সত্যবান', 'মীৰাবাই', 'কংসবধ' আৰু 'ভৰত-মিলন'। আটাইকেইখন নৃত্য-নাটিকা পৰিচালনা কৰিছিল নৰেন দাসে।

## লুপ্তি
দুটা বছৰ নাট পৰিবেশনা কৰাৰ পাছত মঞ্চৰূপা থিয়েটাৰ বন্ধ হৈ যায়। প্ৰযোজক হেমন্ত তালুকদাৰে ঘাইকৈ আৰ্থিক কাৰণতে নাট্যদলটি বন্ধ হৈ যোৱা বুলি কয়। মঞ্চৰূপা থিয়েটাৰৰ প্ৰতীকি চিহ্ন আছিল নটৰাজ।

## অৱদান
মঞ্চৰূপা থিয়েটাৰে পোন প্ৰথমবাৰৰ বাবে টু ডাইমেনচনেল মঞ্চৰ ব্যৱস্থা কৰিছিল। এই মঞ্চক স্থিতিশীল যুৰীয়া মঞ্চ বুলিও কোৱা হয়। এই যুৰীয়া মঞ্চৰ পৰিকল্পনা কৰিছিল মহানন্দ শৰ্মা আৰু ভবেন বৰুৱাই। বৰ্তমানৰ ভ্ৰাম্যমাণ থিয়েটাৰ সমূহে যুৰীয়া মঞ্চকেই বহুল ভাৱে ব্যৱহাৰ কৰে।

## লগতে চাওক
* অসমত গঢ়ি উঠা ভ্ৰাম্যমাণ থিয়েটাৰৰ এখন তালিকা।
* ভ্ৰাম্যমাণ থিয়েটাৰৰ সবিশেষ।
* নটৰাজ থিয়েটাৰৰ ইতিবৃত্তি।

## তথ্য সংগ্ৰহ

শ্ৰেণী: ভ্ৰাম্যমাণ থিয়েটাৰ
বাম্বোলপিটা গীত

**বাম্বোলপিটা গীত** ভাদমাহৰ পূৰ্ণিমা তিথিত গৰখীয়াসকলে গোৱা এক বিশেষ শ্ৰেণীৰ গীত। দৰং জিলাৰ পশ্চিম অঞ্চলত বিশেষকৈ হালধা, বিষ্ণুপুৰ, বুঢ়া, কুঁহিয়াৰকুছি, বামুনঝাৰ, খৈৰাবাৰী আদি অঞ্চলত ইয়াৰ প্ৰভাৱ বেছি দেখিবলৈ পোৱা গৈছিল। কোনো কোনো অঞ্চলত বাম্বোলপিটাক ** বাম্বোল খেদা**  বা **হেপৰপিটা গীত** বুলিও জনা যায়।

## নামৰ তাত্‍পৰ্য্য
বাম্বোলৰ অৰ্থ হ’ল "বাম্" মানে বাঁহ আৰু "বোল" মানে টুকুৰাই কোৱা বা গোৱা। অৰ্থাৎ দীঘল বাঁহ এডালত সৰু বাঁহৰ টুকুৰাৰে কোবাই কোবাই গোৱা গীতকেই বাম্বোল পিটা গীত বুলি কোৱা হয়। হেপৰপিটা আৰু বাম্বোলপিটাৰ নামটোক লৈ এটা জনশ্ৰুতিও শুনা যায়। সেই মতে – এবাৰ হেনো ভূটীয়া ৰজাৰ লগত ইংৰাজৰ ’কেম্বেল’ চাহাবৰ যুদ্ধ লাগিছিল। ভূটীয়া ৰজাৰ লগতে স্থানীয় লোকেও কেম্বেল চাহাবক পিটিবলৈ টাঙন টোকন লৈ যোগ দিছিল। কেম্বেল চাহাবৰ নামটো লোকমুখত পৰি ভুলকৈ "বাম্বেল" বা "বাম্বোল" বুলি উচ্ছাৰিত হোৱাত সিয়েই পিছলৈ "বাম্বোলপিটা গীত" নামে পৰিচিত হয় আৰু হেঁপাহ পলুৱাই পিটাৰ পৰা গৈ "হেপৰপিটা" হয়গৈ বুলি ধাৰণা কৰা যায়।

## পৰিবেশন
গাঁৱৰ ডেকাল'ৰাহঁতে বিশেষকৈ গৰখীয়াসকলে প্ৰত্যেকে নিজৰ কান্ধত একোডাল বাঁহৰ টোকন কাটি লয় আৰু একহাতমান দীঘল একোডাল সৰু বাহৰ টুকুৰা কাটি লৈ দীঘল টোকনডালত গীতৰ তালে তালে কোবাই যায়। গাঁৱত ঘৰে ঘৰে জুম পাতি গীত গোৱাৰ পিছত সংগৃহীত টকা পইছাৰে দলবান্ধি ভোজ ভাত খাই আৰু আনন্দ কৰে। গীতটো এজনে লগাই দিয়ে আৰু বাকীবোৰে তুলি ধৰে।

## তথ্য সংগ্ৰহ

শ্ৰেণী:অসমৰ সংগীত
ন'বেল বঁটা (১৯৯৫)

১৯৯৫ বৰ্ষৰ ন'বেল বঁটা বিজয়ীৰ তালিকা:

## তথ্য সংগ্ৰহ

* "List of All Nobel Laureates 1995". Nobelprize.org. আহৰণ কৰা তাৰিখ: 7 Nov 2012

## বাহ্যিক সংযোগ

*ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা